مستەفا هیجری: ئیرادەی خەڵکی کورد لە باشوور وەک بەشەکانی دیکە بۆ ئێمە جێگای ڕێزە\nزایینی: ٢٣-٠٩-٢٠١٧ - هەتاوی: ١٣٩٦/٠٧/٠١ - ١٨:٥٣ تاران قه‌باره‌ی فۆنت:\nبەختەوەرین لە دەرفەتێکی مێژوویی، لە خەباتی سەد ساڵەی کورد لە هەموو بەشەکاندا، جارێکی دیکە دەرفەتێک هاتووەتە پێش بۆ بەشێک لە کوردستان، دانیشتوانی باشوور کە دەتوانن لە چەند رۆژی داهاتوودا دەنگ بدەن بۆ دیاریکردنی مافی چارەنووسی خۆیان. ئێمە وەک حیزبی دێموکراتی کوردستانی ئێران و هەموو کوردە نیشتمانپەروەرەکان لە هەموو جێگایەکی ئەم دونیایەدا و لە هەر چوار پارچەی کوردستانی پارچەپارچە کراو خۆشحاڵین بە پێکهاتنی ئەو دەرفەتە. هەموومان ئەم سەرکەوتنه بە سەرکەوتنی کورد دەزانین بۆیە خۆشمانی تێدا بە بەشدار دەزانین و بە هی خۆمانی دەزانین. هەر چەند لە ڕۆژهەڵاتی کوردستان بە داخەوە بە هۆی زاڵبوونی دەسەڵاتێکی دواکەوتووی سەرەڕۆ خەڵكی کورد ناتوانن خۆشحاڵی خۆیان دەرحەق به ئەو ڕووداوە مێژووییە دەرببڕن بەڵام کوردەکانی ڕۆژهەڵات لە هەموو بەشەکانی دیکەی دونیادا لە ئامریکاوە بگرە تا ئورووپا و ناوچە لەو بۆنەیەدا بەشداری خۆیان بە دڵەوە نیشان داوە و ئەرکی خۆیان بەڕێوە بردووە. ئێمە وەک حیزبی دێموکراتی کوردستانی ئێران لە ساڵی ١٩٤٥ لەو کاتەوە کە حیزبەکەمان بە دەستی پێشەوای نەمر هاتە کایەوە و بۆ ماوەیەکی کورت کۆماری کوردستانی ڕاگەیاند و پێشەوا بوو بە یەکەم سەرکۆماری کوردستانی دێموکرات، مافی چارەنووسی خۆی لە شێوەی کۆماریدا ڕاگەیاند. هەر چەند مەودای جوغرافیایی دەسەڵاتی حکوومەتی کوردستان زۆر بەرتەسک و تەمەنی زۆر کەم بوو و بە هۆی لەشکری پاشایەتی ئێران تێکشێندرا و قازی و باقی هاوکارەکانی لەو حکوومەتەدا لە سێدارە دران بەڵام لەو ڕۆژەوە تا ئێستا بۆ تازەکردنەوەی کۆماری کوردستان، بۆ دیاریکردنی مافی دیاریکردنی چارەنووسی، کورد لە ڕۆژهەڵاتی کوردستان بەردەوامە. حیزبی دێموکراتی کوردستانی ئێران وەک ئاڵاهەڵگری خەباتی نەتەوەیی، وەک میراتگری کۆماری سەربەرزی کوردستان سەرەڕای هەموو داپڵۆسینەکان و سەرکوت و زەبر و زەنگەکانی ڕێژیمەکانی تاران بە پاشایەتی و کۆماری ئیسلامیی ئێرانەوە، لە دوای تێرۆری ڕێبەرانی بەڵام تا ئێستاش لەسەر پێ ڕاوەستاوە و ڕێگای کۆماری کوردستان کە دیاریکردنی مافی چارەنووسە درێژە دەدات.\nڕێژیمەکانی سەرەڕۆ کە کوردستانیان بەسەردا دابەش کراوە هەمیشە تێکۆشاون کوردەکان لە مافی خۆیان بێبەش بکەن. لە کوردستانی ئێران لە سەردەمی هەر دوو ڕێژیمی پاشایەتی و کۆماری ئیسلامیی ئێراندا زۆر جار کە کاریان بە کورد بووە باسیان کردووە کە کورد ڕەسەنترین ئێرانییەکانن، بەڵام کاتێک داوامان کردووە مافی ئەو کوردە ڕەسەنانە چییه؟ گوتوویانە ئەو قسەی ئیوە زەینی خەڵک، بیری خەڵک، دەوروژێنێ. بەو تاوانە لە زیندانیان کردووین و ئەشکەنجەیان داوین. کاتێک لەشکرە تەیارەکەیان هێرشیان کردووەتە سەر وڵاتەکەمان، وڵاتەکامانیان خاپوور کردووە، گەنجەکانمانیان قەڵاچۆ کردووە دەستمان بردووە بۆ چەک بۆ ئەوەی لە مان و مەوجوودیەتی خەڵک و خاکەکەمان دیفاع بکەین گوتوویانە ئەوانە "تێرۆریستن" بە تاوانی تێرۆریست بوون قەڵاچۆمان دەکەن. ئێستاش کە بەخۆشییەوە لە سایەی تێکۆشانی پێشمەرگە قارەمانەکان و حکوومەتی هەرێمی کوردستان لە باشوور دەرفەتێک پێکهاتووە کە خەڵک بە ئازادی لە شێوەی دێموکراتیک و ناسراوی دەنگدانی گشتی کەڵک وەرگرێ بۆ دیاریکردنی مافی چارەنووسی خۆی چاومان لێ سوور دەکەنەوە، نەسیحەتمان دەکەن کە ئێستا کاتێکی گونجاو نییە و دەڵێن بە زەرەری کورد تەواو دەبێت. ئێمە دەڵێین ئێستا باشترین و گونجاوترین کاتە بۆ ئەوەی کورد دەنگ بدا بۆ دیاریکردنی مافی چارەنووسی خۆی لەو بەشەی کوردستاندا؛ چونکە لە مێژووی سەد ساڵەی خەباتی کورد بۆ بە دەستهێنانی مافەکانی قەت دەرفەتێکی وا بەهێز هەڵنەکەوتووە کە دوژمنە بەهێزەکانی کورد لە نێو خۆیاندا و لە ناوچەدا دەستەویەخەی ئەو هەمووە قەیران و گیروگرفت و کۆسپانە بووبێتنەوە. بۆیە دەرفەتێکی زێڕینە کە هیوادارین ئەو دەرفەتە هیچ جۆرێک لە دەست نەچێ چوونکە لەوانەیە بۆ جارێکی دیکە ئەو دەرفەتە نەڕەخسێتەوە. ئەوان نەسێحەتمان دەکەن بە قازانج نییه وا دیارە ئێستاش وەک ٥٠ -٦٠ ساڵ لەوە پێش بیر دەکەنەوە. دەیانهەوێ پێمان بڵێن کە کورد بۆ خۆی نەگەیشتووەتە ئەو ئاستەی کە قازانج و زەرەری خۆی تەشخیس بدا و ئێمەین بۆی دیاری دەکەین چ شتێک بە قازانجیەتی و چ شتێک بە زەرەریەتی. ئەوان دەیانهەوێ بۆمان دیاری بکەن کە دوژمنانی ئێمە کێن و دۆستەکانمان کێن؟ جوابی کۆمەڵانی بەرفراوانی کورد لە هەموو کوێی دونیادا بەتایبەت لە باشووردا بۆ پێشوازیکردن لە ڕێفراندۆم لە ماوەی دوو حەوتووی ڕابردوودا وڵامێکی زۆر ڕوونە بە ڕێژیمی کۆماری ئیسلامیی ئێران و هەموو دوژمنانی کورد بۆ ئەوەیکە تێبگەن کە کورد گەیشتووەتە ئاستێک له وریایی سیاسی کە قازانج و بەرژەوندیی خۆی بۆ خۆی تەشخیسی دەدات؛ بۆ خۆی دیاری دەکات کێ دوژمنییەتی و کێ دۆست و هاوکاریەتی. ئێمەی کورد ڕاهاتووین لە ماوەی سەد ساڵی ڕابردوودا لەژێر هەڕەشە و لەشکرکێشی و خاپوورکردنی کوردستان و هەموو ئەو نەهامەتییانەی کە بەسەریان هێناوین چۆک دانەدەین. نموونەی هەرە زیندووی، ئەو کارنەڤاڵانەن که لە هەموو شوێنەکاندا بەرپا بووە. دوژمنانی کورد لە دوور و نزیک پێیان وابووە کە بە سێدارە، بە قەڵاچۆکردن، بە زیندانی کردن و تۆقاندن کورد لە مافی خۆی دەست هەڵدەگرێت و تەسلیمی ئیرادەی ئەوان دەبێت. بەڵام لەو ماوە کورتەدا کوردەکان نیشانیاندا کە حیسابی دوژمنان لەسەر کورد هەڵەیە. ئێستا هەڕەشەی داخستنی سنوور و دەستێوەردان لە کاروباری باشوور دەکەن ، بەڵام ئێمە لەو باوەڕەداین کە ئەو زەبر و زەنگانە ئەگەر بتوانن بیخەنە سەر کوردستان، تاقیکارییەکن کە لەمێژە نەتەوەی کورد لەو تاقیکاریانەدا سەرکەوتوو بووە. تۆ بڵەی کوردەکانی باشوور که لە بەرانبەر ئەنفال و شیمیایی باران و زیندەبەگۆڕکردنی به کۆمەڵی خەڵکەکەی و وێرانکردنی گوند و شارەکانیان بە دروستکردنی هەڵەبجەی شەهید و هەزاران نەهامەتی دیکە کە بەسەریان هاتووە دەستبەرداری مافی ڕەوای خۆیان نەبوونە، بەرگەی زەخت و زۆرێک نەگرن کە ڕەنگە زۆر لەو تاقیکاریانە کەمتر بێ؟ لە بەرانبەر دوژمناندا بوەستنەوە و ئیرادەی خۆیان بۆ گشتپرسی بەرنە پێشێ؟ ئێمە وەک حیزبی دێموکراتی کوردستانی ئێران ڕێز دەگرین لە گشتپرسیی باشووری کوردستان. گشتپرسی وەکوو ئامرازێکی دێموکراتیک و ئاشتیخوازانە و سەردەمیانە مافی هەموو نەتەوەیەکە لە دەست زوڵم و زۆر و سەرەڕۆیی دیکتاتۆرەکان وەزاڵە هاتووە و دەیهەوێ مافی خۆی دیاری بکات؛ چارەنووسی خۆی دیاری بکا بۆ ئەوەیکە لە دەست زوڵم و زۆرداری نەجاتی بێت. ئێمە پشتیوانی دەکەین لە دەنگی خەڵک و ڕێز دادەنێین بۆ دەنگی خەڵک بۆ دیاریکردنی مافی چارەنووسی خۆیان. ئیرادەی خەڵکی کورد لە باشوور وەک بەشەکانی دیکە بۆ ئێمە جێگای ڕێزە. هەر لە ئیستاوە پیرۆزبایی دەکەین لە هەموو دانیشتوانی باشووری کوردستان کە لە چەند ڕۆژی داهاتوودا بەرەو سندووقەکانی دەنگدان دەچن و دەنگی ئازادانەی خۆیان بۆ دیاریکردنی مافی چارەنووسیان لە سندووقەکان داوێن. ئێمە ئاواتی سەرکەوتن بۆ ئەو ڕێفراندۆمە دەخوازین و هیوادارین هەرچی زووتر ئاکامی ڕێفراندۆمەکە کە دەبێتە ئێعلامی سەربەخۆیی کوردستان لە باشووردا هەموومان بیبینین و هەموومان وەکوو ئێستا کارنەڤاڵ و شادی پێک بێنین بۆ ئێعلامی حکوومەتی سەربەخۆی کوردستانی باشوور. پیرۆز بێ لە هەموو لایەک، پیرۆز بێ لە بنەماڵەی شەهیدان، پیرۆز بێ لە پێشمەرگەکانی سەنگەر، هیوادارین بە زوویی خوێنی هەزاران تێکۆشەر و پێشمەرگەی کورد لە باشوور ئاکامەکەی ببێتە سەربەخۆیی؛ بەم شێوەیە ڕوحی شەهیدەکانمان شاد بێ و بنەماڵەکان خاتریان ئاسوودە بێت کە خوێنی ڕۆڵە خۆشەویستەکانیان بە خۆڕایی نەچووە. سەرکەوتن بۆ گەلی کورد لە هەموو بەشەکانیدا.


دان نان بە چوونەدەری هەزاران تیرۆریستی داعش لە ڕەقەی سووریا - SAHAR KURDISH (Sorani)\nدان نان بە چوونەدەری هەزاران تیرۆریستی داعش لە ڕەقەی سووریا\nوتەبێژی پێشوی هێزەکانی دیموکراتیکی سووریا سەبارەت بە داکۆکیی ئەمریکا وتی؛ پاش دەس گرتن بە سەر شاری ڕەقە (باکووری سووریا) و بە پێی ڕێککەوتنی داکۆکی کراو لە لایەن ئەمریکاوە، ڕێگا درا بە هەزاران ئەندامی داعش کە ئەم شارە بەجێ بێڵن.\nبە پێی هەواڵدەریی فارس؛ "تەلال سیلو'' وتەبێژی پێشوی هێزەکانی دیموکراتیکی سووریا پاش دابڕان لەم گرووپە ڕۆژی پێنجشەممە لە وتووێژ لەگەڵ رۆیتێرز بە لەقاودانی هەندێ زانیاری سەبارەت بە ڕێککەوتنی داکۆکی کراو لە لایەن ئەمریکاوە وتی: پاش وەرگرتنەوەی شاری ڕەقە، ڕێگا درا بە هەزاران تیرۆریستی داعش کە ئەم شارە بەجێ بێڵن.\nئەوە لە کاتێکدایە کە لەو کاتەدا دەگوترا هێزەکانی دیموکراتیکی سووریا ، لێبڕاوانە خەریکی شەڕی دژ بە تیرۆریستانی داعشن.\nپێشتر سیلو لە وتووێژ لەگەل مێدیاکاندا دانی نابوو بە "قازانجی ستراتژیکی ئەمریکا لە سووریا و رایگەیاندبوو کە بە پێی ڕێککەوتنی کوردەکانی باکووری سوریا لەگەڵ ئەمریکا کەمتر لە ٣٠٠ تیرۆریست ڕەقەیان بەجێ هێشت بەڵام ناوبراو ڕۆژی رابردوو رایگەیاند کە ژماری ئەو تیرۆریستانەی ڕێگایان پێ دراوە لە ڕەقە بچنە دەرەوە هەزاران کەس بووە.\nبە وتەی سیلو کاربەدەستێکی ئەمریکایی لە دیداری یەکێک لە فەرماندەرانی هێزەکانی دیموکراتیکی سووریا ڕێککەوتنی چوونەدەری تیرۆریستانی واژۆ کردووە.\nکاربەدەستانی ئەمریکایی قسەکانی "تەلال سیلو"یان بە درۆ و دەلەسە زانیوە بەڵام کاربەدەستێکی تورکیایی لە وتووێژ لەگەڵ ڕۆیتێرز قسەکانی وتەبێژی پێشوی هیزەکانی دیموکراتیکی سووریای پشت ڕاست کردەوە.\nDec 08, 2017 14:17 Asia/Tehran\nبەردەوامیی تاوانکارییەکانی داعش لە عێراق بە ئێعدامی ھەشت کسی سڤیل\nداکۆکی وپاڵپشتیی کۆپتەرە ئەمریکییەکان لە فەرماندەرانی داعشی لە سووریا


هێرشی گۆرگە بۆزەکان بۆ سەر ئەنجوومەنێکی کوردی فرانسا - دیدبان حقوق بشر کردستان ایران\nگرووپی گورگە بۆرەکان هێرشیان کردە سەر ناوەندێکی کوردی لەشاری لیونی فرانسا و ۴ کوردی بریندار کرد. پۆلیسی لیۆن رایگەیاند ئەم هێرشە دوانیوەڕۆ ئەنجام دراوە و لانی کەم ۱۰ کەس لەبکەرانی ئەم هێرشە رۆشتوونەتە نێو ئەم ئەنجوومەنەوە و دوای ئەو زەرەر و زیانە زۆرانەی دارایی چوار کەسی بریندار بوون.\nشایەتحاڵان دەڵێن هێرشبەرەکان ۳۵ بۆ ۴۰ کەس تەمەنیان بوو و پێش گەیشتنی پۆلیس هەڵاتن. ئەم ئەنجوومەنە کوردیە لەبەیانییەیەکدا داوای لەدەوڵەتی فرانسا کرد ئاسایشی کوردان دابین بکات و نووسی: داوا لە وەزارەتی ناوخۆی فرانسا دەکەین دەستبەجێ بکەوێتە نێو کردارەوە و ئاسایشی کۆمەڵگای کوردی بپارێزێت. ئەمە لەکاتێکدایە کە گرووپی گورگە بۆرەکان دوای هێرشی ساڵی رابردوو بۆ سەر ئەرمەنییەکانی فرانسا وەک گرووپێکی نایاسایی راگەیەندران. تورکیا بوونی گرووپێک بەم نێوە رەت دەکاتەوە. دەگوتریت لەدوای گفتگۆەکانی ئەردۆغان و ماکرۆن کەشی هێرش بۆ سەر کوردان لەفرانسا رەخساوە.\nحمله گرگ‌های خاکستری به یک انجمن کردی فرانسه\nبرچسب هاانجمن کردیحملهفرانسهگرگ خاکستری


سه‌رۆكی زانكۆ پێشوازی له بەرێوەبەری هاتووچۆی پارێزگای سلێمانی ده‌كات\n2019-02-27 (الاربعاء) [ جامعة التنمية البشرية ]\nرۆژ سێشه‌ممه ٢٦\_٢\_٢٠١٨ به‌رێز پرۆفیسۆر د. مه‌ریوان ئه‌حمه‌د ره‌شید سه‌رۆكی زانكۆی گه‌شه‌پێدانی مرۆیی به ئاماده‌بوونی ئه‌ندامانی ئه‌نجومه‌نی زانكۆ، پێشوازیی كرد له به‌رێز عه‌مید فەرەیدون عومەر ئەحمەد، بەرێوەبەری هاتووچۆی پارێزگای سلێمانی و وه‌فدی یاوه‌ری.\nله دانیشتنێكی دۆستانه‌دا كه ئامانج لێی په‌ره‌پێدانی زیاتری په‌یوه‌ندییه‌كان و هاوكاریكردن بوو له خزمه‌تكردنی كۆمه‌ڵگادا، هه‌ردوولا جه‌ختیان كرده‌وه له‌سه‌ر به‌رده‌وامبون له‌سه‌ر پرۆژه هاوبه‌شه‌كان بۆ زیاتر خزمه‌ت كردن و به‌ره‌وپێشبردنی شاری سلێمانی له بواره جیاجیاكاندا.\nهه‌روه‌ها سه‌رۆكی زانكۆ ده‌ستخۆشی له بەرێوەبەرایه‌تی هاتووچۆی پارێزگای سلێمانی كرد بۆ ده‌ستپێكرنی هه‌ڵمه‌تێكی به‌رفراوان بۆ رێكخستنه‌وه‌ی شه‌قامه‌كان و كه‌مكردنه‌وه‌ی قه‌ره‌باڵغی له سه‌تنه‌ری شاردا.\nزانكۆی گه‌شه‌پێدانی مرۆیی وه‌ك مه‌ڵبه‌ندێكی مه‌عریفی، به‌رده‌وام له‌گه‌ڵ ناوه‌ندو دامه‌زراوه حكومییه‌كاندا هه‌ماهه‌نگی هه‌بووه‌و كاری كردووه بۆ دروستكرنی په‌یوه‌ندییه‌كی باشتر به ئامانجی سود گه‌یاندن به هه‌موان به بێ جیاوازی.\nله دواهه‌مین كاریشیدا، زانكۆ خولێكی كارگێری بۆ ئه‌فسه‌رانی هاتووچۆی سلێمانی رێكخست كه تێیدا چه‌ندین ئه‌فسه‌ری پله به‌رزی هاتوچۆ به‌شداربوون.\nبه‌و بونه‌یه‌شه‌وه‌و له كۆتایی دیداره‌كه‌دا سه‌رۆكی زانكـۆ لۆگۆی زانكۆو بروانامه به‌شداری به‌رێوه‌به‌ری هاتووچۆ و سه‌رجه‌م ئه‌فسه‌رانی به‌شداربووی خوله‌كه‌ی به‌خشییه به‌رێز بەرێوەبەری هاتووچۆی پارێزگای سلێمانی.


"شازادە و کوشتن" مانشێتی یەکەمی گۆڤاری شپیگێڵ - Mehr News Agency\n20 kewçêrê 2018 - 15:45\nNews Code 22508\n"شازادە و کوشتن" مانشێتی یەکەمی گۆڤاری شپیگێڵ\nگۆڤاری ئەڵمانی شپیگێل لە ژمارەی ئەمڕۆی خۆیدا بە چاپی وێنەی شازادەی عەرەبستان و نووسراوی"شازادە و کوشتن" چۆن جەنایەتێکی تۆقێنەر، جیهانی سیاسەتی شۆک کرد؟ لە سەر پرسی کوشتنی ڕەخنەگری سعوودی قسەی کردووە.\nبە ڕاپۆرتی ئاژانسی هەواڵی مێهر، گۆڤاری ئەڵمانی شپیگێل لە دوایین ژمارەی خۆیدا کە ئەمڕۆ بڵاو بووەوە بە چاپ کردنی وێنەری شازادە بێن سەلمان لە سەر ڕووبەرگی خۆی لە سەر ون بوون و پاشان کوشتنی جەماڵ خاشقجی ڕەخنەگر و ڕۆژنامەڤانی عەرەبستانی قسەی کردووە.\nلە ژێر وێنەی سەر ڕووبەرگەکە نووسراوە: "شازادە و کوشتن" چۆن جەنایەتێکی تۆقێنەر، جیهانی سیاستی شۆک کرد؟\nشیاوی باسە کە جەماڵ خاشقجی دوو هەفتە پێش بۆ ئەنجامی کاری پێوەندیدار بە هاوسەرگرییەوە چوو ناو کونسوڵگەری عەرەبستان لە ئەستەنبۆڵ و بە وتەی دەزگرانەکەی کە چاوەڕێی دەکرد، چی دیکە لە باڵەخانەکە نەهاتە دەرەوە.\nئەمە لە حاڵێکدایە کە شەوی ڕابردوو دادستێنی گشتی عەرەبستان بە بڵاو کردنەوەی بەیانییەیەک ڕایگەیاند: خاشقجی ڕۆژنامەڤانی سعوودییەکان لە کونسوڵگەری ئەو ڕژێمە لە ئەستەنبۆڵ کوژراوە.\nناوبراو لە ئەو بەیانییەدا وێڕای پشت ڕاست کردنەوەی کوژرانی خاشقجی ڕایگەیاند ڕۆژی دووی ئۆکتۆبەر ناوبراو لە گەل پیاوێک لە ناو کونسوڵگەری سعوودییەکان دیداری کردووە کە لەو کاتەدا شەڕ لە نێوانیاندا ڕوو دەدات و خاشقجی کوژراوە.\nئێران چیتر سەبری نەماوە


لەم شارەی هەرێم ماڵە پارتیەکان دەکرێنە ئامانج\nلە قەڵادزێ ماڵی دوو پارتی دەکرێنە ئامانج\nلە سنووری ئیدارەی ڕاپەڕین، بەدیاریکراوی لە قەلآدزە بۆمب لەبەردەم ماڵی دوو بنەماڵی سەر بە پارتی دیموکراتی کوردستاندا دادەنرێت و بەرپرسێکی حزبەکەش گومانەکان لەمبارەیەوە ئاشکرا دەکات.\nشەوی ١٦ لەسەر ١٧ی ١١ی ٢٠١٩، نارنجۆکێک لەبەردەم ماڵی کادیرێکی پارتی دیموکراتی کوردستان بەناوی عەبدوڵا نوورەدینی لە گەڕەکی راپەڕینی قەڵادزێ دانراوەتەوە و تەقیوەتەوە.\nشەوی ١٨ لەسەر ١٩ی ١١ی ٢٠١٩ش، لە هەمان ناوچە، نارنجۆکێکی دیکە لەبەردەمی دوکانی کادیرێکی پارتی بەناوی سامان شاخەوان عەزیز دانراوە و تەقیوەتەوە. پێشتریش تەقە لە ماڵی کادیرێکی پارتی کرابوو لە گوندی گردەسپیان لە ڕۆژهەڵاتی قەڵادزێ.\nلەمبارەیەوە هیوا گەیلانی، بەرپرسی لقی ١١ی راپەڕینی پارتی دیموکراتی کوردستان بۆ ماڵپەڕی ( باس ) زانیارییەکانی پشتڕاست کردەوە و ڕای گەیاند کە خۆشبەختانە هەرسێ کردەوەکە زیانی گیانییان نەبووە.\nڕوونیشی کردەوە: ”هەرسێ خانەوادە کێشەی کەسی و کۆمەڵایەتییان نییە. خەڵکی ئاسایی و سڤیلن. هیچ سەرەداوێکیشمان دەست نەکەوتووە، دەزگا ئەمنییەکانمان ئاگادار کردووەتەوە بەڵام هیچ سەرەداوێکیان پێ نەداوین“.\nهەرچەندە هیوا گەیلانی بە دووری نازانێت کە ئەم کارە، دەستێک بێت بۆ تێکدانی رەوشی ئەمنی و ناسەقامگیری لە دەڤەرەکەیان، بەڵام نایشارێتەوە کە ”هەرسێ خانەوادە پارتین، بۆیە گومانێکیش دەکەین کە دەستێک بێت بۆ چاوترساندنی خەڵکی پارتی لەم سنوورە“.\nبەرپرسی لقی ١١ی پارتی، ئەرکی پاراستنی سەر و ماڵی هاووڵاتییان و کادیران و لایەنگرانی حزبەکەی لە سنوورەکە دەخاتە ئەستۆی دەزگا ئەمنییەکان و داواش دەکات کە بۆ ئەوەی پرسیاریان نەکەوێتە سەر، ئەو کەسانە بدۆزنەوە کە ئەم کردەوانەیان ئەنجام داوە


٥٠ لەسەدی قوتابییان لە پارێزگای ورمێ بە هۆی هەژاری لە خوێندن بێبەرین\n17:36 - 8 سەرماوەز 2718\nکوردستان میدیا: هەژاری لە پارێزگای ورمێ بووەتە هۆی ئەوەیکە ٥٠ لەسەدی قوتابییانی قۆناغی دواناوەندی ناتوانن بڕۆنە قوتابخانەکان و واز لە خوێندن بێنن.\nبەڕێوەبەری گشتیی پەروەردە و بارهێنانی پارێزگای ورمێ لە لێدوانێکدا باسی لەوە کردووە، بە هۆی کێشەی هەژاری لە پارێزگای ورمێ، تەنیا ٤٥ لەسەدی قوتابیانی قۆناغی دواناوەندی دەتوانن درێژە بە خوێندن بدەن و بنەماڵەکان به هۆی هەژاری ناتوانن به منداڵەکانیان بخوێنن.\nبە وتەی ئەو کاربەدەستەی ڕێژیم لە پارێزگای ورمێ، زۆربەی ئەو قوتابیانەی که لە خوێندن بێبەشن؛ کچەکان پێکی دێنن.\n"ئیبراهیم محەممەدی" بەڕێوەبەری گشتیی پەروەردە و بارهێنانی پارێزگای ورمێ باسی لەوە کردووە، لە پارێزگای ورمێ ٨ هەزار و ٧٠٠ کەس لە خوێندن بێبەشن.\nناوبراو، مانگی جۆزەردانی ئەمساڵ لە چاوپێکەوتنێکی لەگەڵ یەکێک لە ماڵپەڕەکانی سەر بە ڕێژیم، باسی لە زۆربوونی ڕێژەی نەخوێندەواری لەم پارێزگایەدا کردبوو و گوتبوی: "بەپێی سەرژمێرییەکانی ساڵی ١٣٩٥، ئاماری نەخوێندەوارانی پارێزگای ورمێ بە ١٩٥ هەزار کەس مەزندە کراوە".\nئەگەرچی بەپێی یاسای بنەڕەتیی خودی ڕێژیم، دەبێ دەوڵەت هەموو ئاسانکارییەک دابین بکات بۆ ئەوەیکە خوێندن لەو وڵاتەدا تا قۆناغی دواناوەندی بە خۆڕایی و حکوومەتی بێت، بەڵام ڕێژیمی ئێران زۆرجار پارە و تێچووی قۆتابخانەکان و تەنانەت مووچەی مامۆستاکانیش لە قوتابیان وەردەگرێت.\nهەژاری، نەبوونی قوتابخانە، کەمیی مامۆستا، نەبوونی ڕێگەوبان و نەبوونی دەرفەتی هاتووچۆ لە ناوچە شاخاوییەکان و ... هتد لە هۆکارەکانی بەجێمانی قوتابییانی لە خوێندن لە پارێزگای کرماشانە، کە هەژاری لە سەرکیترین هۆکارەکانە و بنەماڵەکان بە هۆی نەتوانی لە دابینکردنی پێداویستییەکانی خوێندن، منداڵەکانیان لە خوێندن بێبەش دەکەن.


2021-04-19 22:12 178 جار بینراوە کۆمێنت\nبەداخەوە دەتوانم بڵێم ئەنفال رووداوێکی بیرلێنەکراوەیە. بیرمەندی گەورەی ئۆگەندی مەحمود مەمدانی، کە یەکێکە لەباڵاترین بیرمەندەکانی دونیا لەبارەی توندوتیژی سیاسییەوە، کاتێک لەکتێبەکەی دەربارەی رواندا ئەرکی ئەوە بەخۆی دەدات کە جێنۆسایدی رواندا بکاتە بابەتی بیکردنەوە؛ دێت مێژوو جوگرافیاو سیاسەت پێکەوە گرێدەدات. مەحمود هەمان کار لەسەر دارفوریش دەکات. لەپرۆسەیەکی جینالۆجیادا رێچکەی ئەو تراژیدیایەمان بۆ رووندەکاتەوە. هەندێکجار رەگی جینۆسایدێک چەندین سەدە پێشتر دەستی پێکردووە، وردە وردە گەشەی کردووە. ئێمە هەتا ئێستا کاری لەو جۆرەمان نییە. کاتێک لەڕەگی ئەو تاوانە تێناگەین ئەستەمە لەداهاتووشی تێبگەین. ئەمەشە وەهایکردوە کە ئەنفال لەمیانەی رووداوی رۆژانەدا بەکارببرێت. وەک ئەوەی وەسفێک بێت بۆ کردارێک، هەندێکجار خەڵكی وەک میتافۆریش بەکاری دەبەن.\nئەگەر رەهەندی مێژوویی و جوگرافی و سیاسی تاوانی ئەنفال روون نەبێت، ئەوا رەهەندە کردارییەکی هەر باسی لێوەنەکراوە. کێیە ئەوەی کە بە ئەنفال هەستاوە؟ ئەم پرسیارە ناکرێت. کاتێکیش دەکرێت لەبەرئەوەی عەقڵی دەوڵەتی ئامادەیی نییە، ئەوا ئەنفال وەها دەبینرێت کە وەک ئەوە وەهایە کە رووداوێکی هاکەزاییە. بەردەوام ئەنفال وەها دەبینرێت کە بەرئەنجامی هەڵەو پەرچەکردارو هەڵچوونی ئەم سیاسی و ئەو سیاسیی بێت. ئەنفال وەک جینۆساید کاری دەوڵەتە. جیونۆساید تاوانێکی هێندە گەورەیە تەنها لەتوانای دەوڵەتدایە کە کاری وەها ئەنجامبدات. جینۆساید پێویستی بەپلانڕێژی چەند ساڵە هەیە، پێویستی بەبەکاربردنی هێزو سوپاو بەکرێگرتەی زۆرە. هەروەها پێویستی بەتوانایەکی دارایی زەبەلاح هەیە. لەسەرووی هەموویەوە پێویستی بەئامرازو تەکنەلۆجیاو سیستەمی پڕوپاگەندەو پشتیوانی نێودەوڵەتیی و زۆر شتی تر هەیە.\nئەمە هەر ئەوە نییە کە تەنها دەوڵەت دەتوانێت بەو کارە هەستێت. بەڵکو لەزۆرجاردا جینۆساید یەکێکە لەپێداویستییەکانی دەوڵەت، بۆ دەوڵەت. دەوڵەتی ئەم سەردەمە ئەو جۆرە دەوڵەتەیە کە پێی دەوترێت دەوڵەت نەتەوە. ئەمجۆرە دەوڵەتە دوو مێژووی هەیە؛ یەکێکیان مێژوویەکی لیبرالە کە دەگەڕێتەوە بۆ وێستڤیلیا. ئەویتریان مێژوویەکی کۆلۆنیالە کە مەمدانی دەیگەڕێنێتەوە بۆ نیمچە دوورگەی ئایبیریا. دەوڵەتەکانی دەرەوەی ئەوروپا بەتایبەتی، بەزۆری بەرهەمی کۆلۆنیالیزمن و لەسەر بنەمای کۆلۆنیالی دامەزراون و پەیوەندی و مامەڵەیان لە گەڵ خەڵکەکەیاندا پەیوەندییەکی کۆلۆنیالیانەیە. دەوڵەتی عیراق کە کۆلۆنیالیزمی بەریتانی دایمەزراندووە لەسەرەتاوە وەک دەرەکییەک دژ بەخەڵکی عیراق دروستبووەو هەمیشە هەوڵی ئەوەبوە کە خۆی بەسەر خەڵكدا بسەپێنێت و خەڵك بەو جۆرە دابڕێژێت کە بەشێک بن لەخواستەکانی ئەو. ئەم دەوڵەتانە، کە مۆدێرنەیەکی زۆڵن، زۆڵ لێرەدا بەمانای ناڕەسەن بەکاردەبەین، کۆمەڵێک خەسڵەتی تایبەتیان هەیە کە بینینی ئەوان بۆ دونیا دادەڕێژێت. بینین وەک دەوڵەت یەکێکە لەکتێبە هەرە گرنگەکانی ئەم بوارە کە جەیمس سکۆت نووسیویەتی.\nلەم روانگەیە دەبێت ئەنفال چۆن ببینرێت. یەکەم، ئەنفال کردارێکی جینۆسایدە کە لەلایەن دەوڵەتی عیراقەوە، بۆ مەبەستی بونیادی دەوڵەتی عیراقی ئەنجامدراوە. لەم روانگەیەوە دەبێت دەوڵەت وەها دابڕێژرێتەوە کە ئەم مەترسییەی تیایدا بن بڕ بکرێت. کەواتە جینۆساید کاری هەڵەی چەند کەسێک و سەرکردەیەک نییە بە تەنها. دیارە بێگومان کەسانی باڵا لەدەوڵەت بەو کارە هەڵدەستن، بەڵام ئەگەر دەوڵەت و تواناو ئامرازو پێداویستییەکانی نەبێت ئەوان ناتوانن ئەو کارە ئەنجامبدەن. ئەمەشە بوونی ناوەندێکی وەک دادگای تاوانەکانی نێودەڵەتی ICC، هەرگیز نابێتە مایەی رێگریی لەجینۆساید.\nوەک کردارێکی دەوڵەتیی ئەوە دەوڵەتە کە دەبێت تاوانەکە لەئەستۆ بگرێت. پەیوەست بە ئەنفالەوە، دەبێت دەوڵەتی عیراقی لەڕێگای نوێنەرەکەیەوە، کە سەرۆک کۆمارە، داوای لێبووردن لەتاوانی ئەنفال بکات. هەتا ئەم هەنگاوە نەنرێت بەنێودەوڵەتی بوونی ئەنفال مەحاڵە.\nلەباسی نێودەوڵەتیدا، تاوانی جینۆساید، تاوانێکی سیاسییە، بۆیە هەمیشە کات و زەمینە گونجاو نییە لەئاستی نێودەوڵەتیدا بۆ ناساندنی جینۆساید. ئەمە بۆ ئەنفالیش راستە. بۆیە کاتێک کە هەست دەکرێت لەئاستی نێودەوڵەتی کاتی گونجاوە، ئەوا دەبێت دەستوبردی لێبکرێت. چونکە وەک گوتمان هەمیشە کات گونجاو نییە. بۆ نموونە رەنگە دوو تاوانی هاوشێوە لەهەمانکاتدا لە دوو شوێنی جیاواز رووبدەن، کۆمەڵگای نێودەوڵەتی ئامادەبێت بە یەکێکیان بڵێت جینۆسایدو بە ئەویتریان بڵێت شەڕی ناوخۆ، بۆ نموونە عیراق و سودان، شەڕی ناوخۆ بەمانای ئەوەی کە هیچ بەرپرسیارێتییەکی نێودەوڵەتی نییە لەتاوانەکاندا.\nئەوەی جێگای سەرنجە لەئەدەبیاتی ئەنفال و بیرکردنەوە لە ئەنفالدا، چوارچێوەی کوردایەتی یان ناسیونالیزمی کوردی زۆر زاڵە. بۆ نموونە داواکردن بۆ سزادانی تاوانباران، بەتایبەتی کوردە بەشداربووەکان، بەجاش و ناپاک ناوبردنیان، داواکردن بۆ دادگاییکردنیان. ئەم دیدە لەو روانگەیەوە هاتوە کە کورد نابێت خیانەت لەکورد بکات، ئەگەر هاتوو کردنی ئەوا دەبێت سزا بدرێت. ئەم دیدە لایەنی باش و لایەنی خراپیشی هەیە. پێشئەوەی بێینە سەر لایەنی باش و خراپی دەمەوێت سەرنجی ئەوە بدەم کە بەگشتی هیچ ئاگاییەک لەئارادا نییە کە خەڵکی لەهەناو کوردایەتی یان ناسیونالیزمی کوردیدا بیر لە ئەم پرسە دەکەنەوەو وەهای دەبینن کە کورد یەکن و دەبێت ناپاکەکانیان سزا بدرێن. دیارە ئەمڕۆ بازرگانیی و گەڕەلاواژەیی زۆر بەکوردایەتییەوە دەکرێت لەبازاڕی کوردیدا.\nلایەنی باشی ئەم بیرکردنەوە ئەوەیە کە لە نەستی خەڵکدا ئەو دیدە هەیە کە کورد نابێت خیانەت لەکورد بکات، ئەگەر کردی ئەوا دەبێت سزا بدرێت، ئەگەر هاتوو سزا نەدرا ئەوا بێڕێزی بە ئەنفالکراوان و کورد دەکرێت. لایەنی خراپی ئەم دیدە ئەوەیە کە ئەنفالی ناوەکی کردووە، بەجۆرێک وەک ئەوەی کە ئەنفال تەنها جاشەکان ئەنجامیان دابێت. جاش رۆڵی هەبووە لەئەنفالدا، بەڵام تەنها وەک ئامرازێک. ئەمە تەنها کاتێک تاوانە کە کوردانە یان کوردایەتیانە بیربکەیتەوە. مەبەستمان لەکوردایەتی بوونی سیاسی کوردە لەدونیادا. هەرکەسێک باوەڕی بە ئەوە هەبێت کە کورد دەبێت خاوەن بوونێکی سیاسی بێت چ لەئاستی تاک و چ لە ئاستی کۆ، ئەوا کوردایەتی دەکات. لەکتێبی هۆمۆ ساکەردا ئەگامبین جیاکاری لەنێوان ژیانی سیاسی و ژیانی ناسیاسی دەکات. ژیانی ناسیاسی زوە،zoe ژیانی سیاسی بایوس.bios ژیانی ناسیاسی ژیانێکی مرۆڤانە نییە، بەڵکو زیاتر ئاژەڵانەیە.\nلەکاتێکدا دەبێت کوردە بەشداربووەکان لەئەنفالدا سزابدرێن، بەتایبەتی ئەمە وەک بەشێک لەپرۆسەی سارێژبوون و گێڕانەوەی رێزو کەرامەت بۆ قوربانیان، لەهەمانکاتدا نابێت ئەمە تەنها لایەنی ئەم پرسەبێت.\nبە بیرنەکردنەوە لەئەنفال، ئەنفال دەمرێت. چونکە تەنها لەمیانەی بیرکردنەوەدا توانای بەردەوامی دەبێت. ئەمە بەتایبەتی کاتێک ئەنفال بەزۆری بەسەر خەڵكێکیدا هاتووە کە شاری نین. شار هەمیشە لانکەی دەسەڵاتەو دەسەڵات هەمیشە شار دۆستە. بۆیە نوخبەی کوردی کە شارنشینە ناتوانێت نوێنەرایەتی ئەم تاوانە بکات. لەبەرئەوە زۆرجار بەبابەتیی دەکات. دیارە پرسی نوێنەرایەتی لێرەدا پرسێکی ئێجگار ئاڵۆزە. بۆئەوەی لەئێستادا بیر لەئەنفال بکەینەوە، بتوانین لەداهاتوودا بیر لەئەنفال بکەینەوە، پێویستمان بەداتاو مەتریاڵە، وەک ئەرشیف، یادەوەریی، ئەزموون، وردە مێژوو و زۆر بواری تر. هەتا ئێستا لەکوردستان وەها بیر لەئەنفال دەکرێتەوە کە تاوانێکە بەرامبەر توێژێک لەکۆمەڵگا کراوە، بۆیە دەبێت بەنازەوە لەگەڵ ئەو قوربانیانەدا مامەڵە بکەین، نەک وەک ئەوەی کە تاوانێک بەرامبەر مرۆڤایەتی کرابێت، لەلایەن دەوڵەتەوە لەمیانەی پرۆسەیەکی فرەلایەنی ئاڵۆزدا.


دوو شیعری سامی شۆڕش و ئاماژه‌یه‌ك … سه‌باح ڕه‌نجده‌ر – Dengekan\nbySabah Ranjdar\tJanuary 16, 2018\tGeneral, Literature\nساڵی 2004 ده‌زگای چاپ و بڵاوكردنه‌وه‌ی ئاراس. كۆشیعری: (هه‌ڵسانه‌وه)ی سامی شۆڕشی چاپ كرد. (12) شیعری تێدا ده‌خوێندرێته‌وه، شیعر هه‌میشه چاوی یه‌كه‌مم بووه. سه‌ره‌تای گه‌نجیم شیعره‌كانی سامی شۆڕشم له ده‌فته‌رێكدا بۆ خۆم نووسیبووه‌وه، هه‌روه‌ها شیعری شاعیرانی تری وه‌ك: جه‌لالی میرزا كه‌ریم و ئه‌حمه‌د تاقانه و محه‌مه‌د حه‌مه‌باقی و فازیل شه‌وڕۆ و جه‌لال به‌رزنجی و شاعیرانی تریش، كه كۆشیعره چاپكراوه‌كه‌یم بینی هه‌ستم به كه‌موكورتییه‌كانی كرد. ته‌نیا شیعری: (بووكی ئاو)م لانه‌بوو، ئه‌م باسه‌م له‌گه‌ڵ: (لوتفی شۆڕش) كرده‌وه. ئه‌میش ناوی سه‌رچاوه و ژماره‌ی گۆڤاره‌كه‌ی پێ گوتم و پاشان هه‌رخۆی گه‌وره‌یی نواند و بۆ هێنام.\nداوام له به‌ڕێوه‌به‌ری ده‌زگای ئاراس: (به‌دران ئه‌حمه‌د حه‌بیب) كرد. به لێزیادكردنی (8) شیعری تر چاپی دووه‌می بكاته‌وه. پێشنیاره‌كه‌ی وه‌رگرتم و له ساڵی 2012 چاپی دووه‌می كرده‌وه.\nدوای چاپی دووه‌م به ماوه‌یه‌كی كورت، دوو شیعری تریشیم دۆزییه‌وه. ئه‌وه‌ی وایكرد ئه‌و دوو شیعره‌ش بڵاوبكه‌مه‌وه. ئه‌وه‌یه، براده‌رێك له ژماره (4)ی گۆڤاری (باران) 2017 دا، شیعرێكی به ناونیشانی: (تیری ئایرۆس)، (ئاماده) كردووه و بڵاوكردووه‌ته‌وه.\nسه‌ره‌تای شیعره‌كه‌ی له سه‌ره‌تای شیعری: (هه‌ڵسانه‌وه)ی سامی شۆڕش وه‌رگرتووه. (7) په‌راوێزیشی بۆ نووسیوه. هه‌ر (7) په‌راوێز زیادن و شتی زاندراو و باون. یه‌ك په‌راوێز پێویست بوو. كه‌چی ئه‌میشی له ئاگایی دوو دیودا نه‌نووسیوه. پێویست بوو ئاماژه بدات، كه سه‌ره‌تای شیعره‌كه‌ی له سه‌ره‌تای شیعری: (هه‌ڵسانه‌وه)ی سامی شۆڕش وه‌رگرتووه، ده‌ی جا چی بووه. ئه‌گه‌ر ویستی جارێكی تر له (ئاگایی بێگه‌رد)دا شیعره‌كه‌ی بڵاوبكاته‌وه، ئه‌م ئاماژه‌یه یارمه‌تی (خۆبوونی) و (چییه‌تی) نووسینی ده‌دات، (خۆبوونی) و (چییه‌تی)، تۆوی به بڕشتن بۆ به‌خشش و وه‌رگرتنه‌وه‌ی هاوسه‌نگی له‌ده‌ست دراو و ئاست پێدنه‌وه‌ی، هه‌روه‌ها هه‌مان براده‌ر له ژماره، (189)ی گۆڤاری (ڕامان) 5/2/2013 دا، شیعرێكی تری به ناونیشانی:\n(ماڵێك به میوانان ڕۆش)، (ئاماده) كردووه و بڵاوكردووه‌ته‌وه. ناونیشانه‌كه‌ی له لاپه‌ڕه (66)ی كۆشیعری: (شه‌ڕی چل ساڵه – سه‌باح ڕه‌نجده‌ر)، 2005 چاپخانه‌ی وه‌زاره‌تی په‌روه‌رده، هه‌ولێر. وه‌ریگرتووه.\n( مرۆڤی خه‌یاڵپه‌روه‌یش\nبه‌ناو ده‌غڵدا دێت و ڕێگای ده‌كرێته‌وه\n((ڕه‌نگی ده‌رگای ماڵه دانیشتووان ڕۆشنه‌كه‌ی\nله دڵی نیشت)) ).\nئه‌و (براده‌ره) بۆ ئه‌وه‌ی، وه‌رگرتن، یان گواستنه‌وه، یان …… یه‌كی خۆی له‌بن خوری حه‌فت ساڵان بیشارێته‌وه، له‌م لا و ئه‌و لادا هه‌قیقه‌ته‌كه‌ی ڕێك سه‌د و هه‌شتا پله هه‌ڵگه‌ندووه‌ته‌وه و میكرۆفۆنێكی شه‌ش ده‌میشی به ده‌مه‌وه‌گرتووه.\nئه‌م ئاماژه‌یه‌م ته‌نیا بۆ ئه‌مه دا بڵێم: بۆ پڕوپاگه‌نده‌كردن، یان بۆ له‌كه داركردنی (شاعیرێك) له‌سه‌ر گورسێكی كورتدا یاری كرد، ده‌شمه‌وێ ده‌ستكاری په‌ندێكی كوردی بكه‌م.\nهه‌تا خاوه‌ن خه‌رمان ڕاوه‌دووی دزی نا، دز خاوه‌ن خه‌رمانی هه‌راسانكرد. ئه‌ی شیعر بێگه‌رد، داوای لێبووردنت لێ ده‌كه‌م. جار جار دێمه سه‌ر سه‌كۆی (ناچاری) یه‌وه. ئه‌و نوێژه، به‌ری درێژه. بۆ ئه‌م ورده پرسانه كتێبێكم به‌ناونیشانی: (مه‌ودای مانا) نووسیوه و له‌سه‌ر سه‌كۆی (ناچاری)یه‌كاندا وه‌ستاوم، ئه‌وه‌ی ویستوومه نووسیوومه.\nPrevious سوپای باکوور، بناغەی “سوپایەکی نیشتمانی یەکگرتووی کورد”\nNext دەست لە یاسای هەڵبژاردن مەدەن با خراپ نەبێت … عەلی مەحمود محەمەد


نیگارکێش و توێژەر و نووسەر "کێلی" پاش چەندین ساڵ کارکردن وەک توێژەری کۆمەڵایەتی، بڕیار دەدات دوای ئارەزووی دڵی بکەوێت و ببێتە نیگارکێش. کێلی لە ڕێگەی بلۆگە تایبەتەکەیەوە پاڵپشتی و هاندانی چەندین هونەرمەند و هەزاران مرۆڤی تر دەکات، تا ئارەزوو و بەهرەی خۆیان بدۆزنەوە. کێلی دەڵێت: هونەر بۆ من دۆزینەوەی ژیانگۆڕینێکی چاوەڕواننەکرا بوو، کە وای کرد ئەو شتەی ئارەزووی دەکەم، بیدۆزمەوە. خەونێک بوو کە تا ئەو کاتەی بوومە سی ساڵ، پشتگوێم خستبوو. چرپەیەک بوو لە ژیانمدا کە داوای دەکرد گوێی لێ بگرم. ئەو کاتەی ئیتر ڕەنگم خستە سەر کاغەز، دڵم لە خۆشییەکدا دەتەقییەوە، کە پێشتر نەمدەناسی.\nبەڵام کێلی لەدوای هەڵبژاردنی کاری نیگارکێشی، خۆی بیر ناچێتەوە وەک توێژەر و ئەو مرۆڤانەش لەیادناکات ، کە لە کارەکەی پێشوویدا هاوکاریی کردوون. وەک دەڵێت: من ئێستاش گوێیان لێ دەگرم، شتیان لەگەڵدا بەش دەکەم، چاکیان دەکەمەوە، ئاڕاستەی هەستە پەرشوبڵاوەکانیان دەگۆڕم. تەنیا شت کە گۆڕاوە ئەوەیە، من فڵچیەک بەکاردێنم لە ستۆدیۆیەکدا، لەبری کلیپبۆردێک لە خەستەخانە، هەمان پەیام بەڵام بە شێوازێکی نوێی دەربڕین. هونەرمەند و توێژەری کۆمەڵایەتی شتی هاوبەشیان زیاترە، لەوەی تۆ بیری لێ دەکەیتەوە.\nکێلی دەڵێت: من کار لەسەر دەربڕینی ڕاستگۆیی و هەستیاری دەکەم، بە دڵێکی سادە و ڕەنگینەوە. هیوای من ئەوەیە کارەکانم وزەبەخش بن بۆت ئەو کاتەی بە ڕێگەکەی ژیانی خۆتدا گوزەر دەکەیت. هیوادارم ئەو وزەیە هانت بدات بێسنووریی خۆت بدۆزیتەوە.\nسەبارەت بە ئایدیای کارەکانی دەڵێت: لەبەر ئەوەی بە درێژایی زۆربەی کاتەکانی ژیانم نزیک بووم لە ژنەوە، نیگار و کارەکانم مانیفێستی ئەو نزیکییە دەکەن کە لەگەڵ زۆرینەیان لە ژیانمدا هەمبووە. من بێکۆتا سوپاسگوزاری ئەو ڕۆحییەتەم کە ئەو ژنانە بەخشیویانە و بەردەوام لەو گەشتەمدا کە بە هونەر و خۆشه‌ویستی و ژیاندا دەیکەم، هەبوون و دێن، هەم لە ژیانی خۆمدان و هەم لە هونەرەکەشمدا.\nسەبارەت بە کارەکانم و دەربارەی (ژنەکان و وشەکان) زۆرینەی جارەکان دوو پرسیار دووبارە لێم دەکرێنەوە.\nیەکێکیان دەپرسن، بۆچی ژنەکان سەریان لاردەکەنەوە لە نیگارەکانمدا؟ دەربارەی ئەمە دەڵێم: زۆر جار بۆ ئەوەی بەشداری و سەرنجی بەرامبەرەکەمان ڕابکێشین بۆ گفتوگۆیەک، ملمان خوار دەکەیەنەوە، لە ئاست بەرامبەرەکەمان کە ملی بە ڕێکی ڕاگرتووە. کێلیش بەم جۆرە دەیەوێت لە ڕێگەی فیگەر و وەستانی ئەو ژنانەوە ئێمە بەشدار و سەرنجدەر بکات.\nدووهەم پرسیار کە لێم دەکرێ سەبارەت بەوەیە، ئەو وشانەی لەناو نیگارەکانمدا هەن، لە کوێوە سەرچاوەیان وەرگرتووە؟\nدەربارەی ئەمەش دەبێت بڵێم: ئەمە هەر ئەو وشانەن کە ڕۆژانە لەگەڵ خێزان و هاوڕێکانمدا، لە فێربوون و کەشفکردنەکانمدا بەکارهاتوون.\nکێلی دەڵێت: ئایدیای گەڕانەوە بۆ خۆشەویستی-م خۆشدەوێت. ئەمەش دیسان مەبەستی لەو وشانەیە کە لە زۆرینەی نیگارەکانیدا بەکاری هێناون، وەک (خۆشەویستی، هاوڕێیەتی، متمانە، باوەڕ، درەوشانەوە و هیوا).\nبۆ ناسینی زیاتری کێلی و کارەکانی، دەتوانن سەردانی پەیجی فەرمیی ئەم خانمە هونەرمەندە بکەن: http://www.kellyraeroberts.com/


مانگی داهاتوو بەپێی ئەو داهاتە موچە دابەش دەکەین کە لەبەر دەستمان دەبێت\nحكومەتی هەرێم: مانگی داهاتوو بەپێی ئەو داهاتە موچە دابەش دەکەین کە لەبەر دەستمان دەبێت\nوتەبێژی حكومەتی هەرێم رایگەیاند لەمڕۆوە یاسای چاكسازی دەچێتە بواری جێبەجێكردنەوە مانگی داهاتوو بەپێی ئەو داهاتە موچە دابەش دەکەین کە لەبەر دەستمان دەبێت بزانین بە چی رێژەیەک دەبێت\nجوتیار عادل وتەبێژی حكومەتی هەرێم رایگەیاند، حكومەتی هەرێم بە بەردەوامی ئیسرار دەكات لەسەر ئەوەی پەیوەندیەكی دۆستانەی هەبێت لەگەڵ دراوسێكانی و پەیوەندیەكانمان لەگەڵ وڵاتانی دراوسێ پەیوەندیەكی دۆستانەیە، بەهیچ شێوەیەك قبوڵ ناكەین خاكی هەرێمی كوردستان بەكار بهێندرێت وەك هەڕەشە، بۆیە دەبێت هێزە بیانیەكان لەسەر خاكی هەرێم بكشێنەوە.\nلەدوای كۆتایی هاتنی كۆبونەوەی ئەمڕۆی ئەنجومەنی وەزیران لەبارەی دابەشكردنی موچەی داهاتووی فەرمانبەران، ئاماژەی بەوە كرد لەمڕوە كار بۆ ئەوە دەكرێت كە موچە بە گوێرەی سیستەمی بایۆمەتری دابەش بكرێت. هەر لەمڕۆشەوە حكومەتی هەرێم پێداچونەوە دەكات بە لیستی موچە و دەرماڵە نەك دەستكاریكردنی موچە.\nجوتیار عادل ئەوەشی ئاشكراكرد كەكار دەكرێت بۆ ئەوەی كۆمپانیاكان باجەكانیان بگێڕنەوە بۆ حكومەت، لەگەڵ كەرتیتایبەتیش لەمەودوا حكومەت كاری هاوبەش ئەنجام دەدات و هەموو بڕیارەكانیش بۆ چاكسازی بەكۆی دەنگ پەسەند كران.\nلەبارەی پەیوەندیەكانیان لەگەڵ بەغدا وتی: بەغدا خێرمان پێناكات ئەوەی پێماندەدات مافی دەستوری خۆمانە، لەبارەی یاسای چاكسازی رایگەیاند بۆجێبەجێكردنی یاسای چاكسازی ئەمڕۆ سەرۆکی حكومەت سەرجەم دامەزراوە و وەزارەتەكانی راسپارد بۆ ئەوەی ماوەی جێبەجێكردنی یاساكە دیاری بكەن.\nوتەبێژی حكومەت روونكردەوە بەمزوانە شاندی هەرێمی كوردستان جارێكی دیكە سەردانی بەغدا دەكاتەوە و گفتوگۆكانمان لەچوارچێوەی دەستوری عێراق دەبێت.\nلە قسەكانیدا هیچ ژمارەیەكی لەبارەی ئەو پارەیە نەخستەڕوو كە بەهۆی یاسای چاكسازیەوە بۆ حكومەت دەگەڕێتەوە وتی: لە چەند رۆژی داهاتوو بەشێوەیەكی دیاریكراو ئەو پارەیە دیاری دەكەن كە بەهۆی یاسای چاكسازیەوە بۆ حكومەت دەگەڕێتەوە بەڵام ئێستا ناتوانم هیچ ژمارەیەك ئاشكرا بكەم.\nوتەبێژی حكومەت وتیشی: گۆڕان و یەكێتی بەگوێرەی ئەو رێكەوتنەی كراوە دەبێت پاڵپشت بن بۆ یاسای چاكسازی لەبەر ئەوەی حكومەت هەرگیز پاشگەز نابێتەوە لە جێبەجێكردنی یاسای چاكسازی.


هه‌ڵبژاردن - Mehr News Agency\nناڕه‌زایه‌تی هاووڵاتیانی ئه‌لجه‌زایر\nهه‌زاران که‌س له خه‌ڵکی ئه‌لجه‌زایر له ناڕه‌زایه‌تی به به‌ربژار بوونی عه‌بدولعه‌زیز بووته‌فلیقه، سه‌رۆک کۆماری ئێستای ئه‌م وڵاته بۆ هه‌ڵبژاردنه‌وه‌ی داهاتوو، خۆپیشاندانیان کرد.\nهه‌ڵبژاردن له نیجریا\nهه‌ڵبژاردنی سه‌رۆک کۆمار له نیجریا به‌ڕێوه‌چوو، ڕکابه‌ره‌یی سه‌ره‌کی له‌م هه‌ڵبژاردنه له نێوان محه‌مه‌د بوهاری، سه‌رۆک کۆماری ئێستا و ئاتیکۆ ئه‌بووبه‌کر، جێگری پێشووی سه‌رۆک کۆمار بوو.\nیه‌که‌مین ڕکابه‌ری ترامپ بۆ هه‌ڵبژاردنی ساڵی داهاتوو\nجولیان کاسترۆ، وه‌زیری پێشوو خانووبه‌ره‌ی ئه‌مریکا به فه‌رمی بووه به‌ربژاری هه‌ڵبژاردنی سه‌رۆک کۆماریی ساڵی ۲۰۲۰ی ئه‌مریکا.\nوێنه هه‌ڵبژارده‌کانی جیهانی ئاژه‌ڵان\nله‌م راپۆرته‌دا چه‌ندین وێنه‌ی هه‌ڵبژارده‌ی جیهانی ئاژه‌ڵان ده‌بینین که حه‌وته‌ی ڕابردوو گیراون.\nله‌م ڕاپۆرته‌دا چه‌ندین وێنه‌ی هه‌ڵبژارده‌ی جیهانی ئاژه‌ڵان له ماوه‌ی حه‌وته‌ی ڕابردوو ده‌بینین.\nهه‌ڵپرژانی گڕکانی فۆئۆگۆ له گواتمالا\nهه‌ستانه‌وه و هه‌ڵپرژانی گڕکانی فۆئۆگۆ له گواتمالا، بووه هۆی ئاواره بوونی هه‌زاران دانیشتووی ده‌ڤه‌ری ئه‌م کێوه.\nئێران ڕه‌تی کرده‌وه ده‌ستێوه‌ردانی له هه‌ڵبژاردنی کۆنگرێسی ئه‌مریکا کردبێت\nوته‌بێژی وه‌زاره‌تی ده‌ره‌وه‌ی ئێران وتی: هه‌وڵی به‌رپرسانی ئه‌مریکایی بۆ تۆمه‌تبار کردنی ئێران به ده‌ستێوه‌ردان له هه‌ڵبژاردنه‌کانی کۆنگریسی ئه‌مریکا نا ڕاست و وه‌همه.\nبه وه‌ده‌ستهێنانی ۴۵ کورسی؛\nپارتی بووه براوه‌ی ھەڵبژاردنی په‌رله‌مانی هه‌رێمی کوردستان\nپاش وردەكارییەكانی ئەنجامی كۆتایی ھەڵبژاردنەكان، كه‌مێك له‌مه‌وبه‌ر، كۆمسیۆنی باڵای سەربەخۆی ھەڵبژاردنەكان و ڕاپرسی، ئه‌نجامی كۆتایی هه‌ڵبژاردنی په‌رله‌مانی كوردستانی ڕاگه‌یاند.\nئاماری نافه‌رمی بڵاوکرایه‌وه؛\nئه‌نجامی به‌رایی دەنگدانی تایبەتی هه‌ڵبژاردنی په‌له‌رمانی هەرێمی كوردستان\nبەپێی ئەنجامی بەرایی دەنگدانی تایبەت لەناوچەكانی هەرێمی كوردستان دەنگی پارتی دیموكرات‌و یەكێتی نیشتمانی كەمیكردووەو دەنگی بزووتنەوەی گۆڕانیش زیادیكردووە.\nسه‌رچاوه‌یه‌کی نزیک له سه‌در:\nچی دیکه حزبی دعوه ده‌سه‌ڵاتی عێراقی به دەستەوە نابێت\nمێدیایه‌کی عه‌ره‌بی له زاری سه‌رچاوه‌یه‌کی نزیک له سه‌در ڕایگه‌یاند که ڕێککه‌وتنی نوێ له نێوان عامری و سه‌در خەریکە تێتە ئاراوە که گۆڕانکاری له چوارچێوه‌ی سیاسی عێراق ساز ده‌کات.\nئه‌ندامێکی فه‌تح ڕایگه‌یاند؛\nسائیرون و فه‌تح کۆکن که عه‌بادی نه‌بێته‌وه سه‌رۆک وه‌زیران\nیه‌کێک له ئه‌ندامانی لسیتی فه‌تح ڕایگه‌یاند که دانوستانه‌کان له نێوان فه‌تح و سائیرون درێژه‌ی هه‌یه و هه‌ر دوو لاش کۆکن که عه‌بادی نه‌بێته‌وه به سه‌رۆک وه‌زیران.\nدیداری حەکیم له‌گه‌ڵ نوێنه‌ری تایبه‌تی نه‌ته‌وه یه‌کگرتووه‌کان له عێراق\nیان کوبیش، نوێنه‌ری تایبه‌تی ئه‌مینداری گشتی نه‌ته‌وه یه‌کگرتووه‌کان له عێراق له‌گه‌ڵ سه‌رۆکی حیکمه‌تی نیشتمانی عێراق دیدار و گفتوگۆی کرد.\nیوسف محه‌مه‌د ڕایگه‌یاند:\nئه‌گه‌ری دواخستن و بایکۆتی هه‌ڵبژاردنی په‌رله‌مانی کوردستان هه‌یه\nسه‌رۆكی لیستی هه‌ڵبژاردنەكانی بزووتنه‌وه‌ی گۆڕان رایگه‌یاند: "له ئێستادا چوار لایه‌نه‌كه له‌گفتوگۆی دواخستنی هه‌ڵبژاردنه‌كان یاخود بایكۆتی به‌كۆمه‌ڵن پێكه‌وه."\nسه‌رۆکی هاوپه‌یمانی فه‌تحی عێراق:\nڕاگه‌یاندنی فڕاکسیۆنی زۆرینه له ده‌سه‌ڵاتی سه‌رۆکی کاتیی پارلمان نییه\nسه‌رۆکی هاوپه‌یمانی فه‌تح ئاماژه‌ی دا که ڕاگه‌یاندنی گه‌وره ترین فڕاکسیۆن له ده‌سه‌ڵاتی سه‌رۆکی سونی پارلمانی عێراق نییه، ئه‌و جه‌ختی کرد که ته‌نیا دادگای فدراڵ ده‌توانێت ئه‌م کاره ئه‌نجام بدات.\nشه‌ش به‌ربژاری سوننه بۆ پۆستی سه‌رۆکی پارلمانی عێراق\nسه‌رچاوه‌یه‌کی عێراقی وتی: محه‌مه‌د عه‌لی زه‌ینی ناوی ۶ که‌سی بۆ وه‌ر گرتنی پۆسی سه‌رۆکی پارلمانی عێراق وه‌ر گرتووه.\nئه‌حمه‌د جه‌بوری ده‌بێته به‌ربژاری سه‌رۆکایه‌تی پارلمانی عێراق\nبه‌ربژار بوونی ئه‌حمه‌د جه‌بووری بۆ سه‌رۆک کۆماری عێراق و یاسایی بوون و نایاسایی بوونی ڕانه‌گه‌یاندنی گه‌وره‌ترین فڕاکسیۆنی پارلمانی، گرنگ ترین هه‌واڵه‌کانی عێراقن.\nکاردانه‌وه‌ی به‌رهه‌م ساڵح به ده‌نگۆی به‌ربژار بوونی بۆ سه‌رۆک کۆماریی عێراق\nسه‌رۆکی لیستی هاوپه‌یمانی داد و دیموکڕاسی له کاردانه‌وه به به‌ربژار بوونی بۆ کورسی سه‌رۆک کۆماری عێراق لێدوانی دا.\nوه‌ک سه‌رۆک وه‌زیر ده‌چمه په‌رله‌مان/سوێند به یاسای عێراق ناخۆم\nسه‌رۆک وه‌زیرانی عێراق سه‌باره‌ت به یه‌که‌م کۆبوونه‌وه‌ی پارلمان قسه‌ی کرد و له دژی فاڵح فه‌یاز و بڕێک لیستی عێراقی لێدوانی دا؛\nئاماژه به پێبه‌ند بوون به یاسای بنه‌ڕه‌تی عێراق؛\nدیداری عه‌مار حه‌کیم له‌گه‌ڵ نوێنه‌ری تایبه‌تی نه‌ته‌وه یه‌کگرتووه‌کان له عێراق\nعێراقێکی ئه‌من، یه‌کگرتوو و پێشکه‌وتوو یه‌که‌مایه‌تی ئێرانە\nوته‌بێژی وه‌زاره‌تی ده‌ره‌وه‌ی ئێران وتی: لا بردنی ڕاوێژکاری ئه‌منیه‌تی نیشتمانی عێراق له لایه‌ن سه‌رۆک وه‌زیرانی ئه‌م وڵاته بابه‌تێکی ناوخۆییه و بۆ ئێمه عێراقێکی ئه‌من، یه‌کگرتوو و پێشکه‌وتوو یه‌که‌مایه‌تییه.\nکاردانه‌وه‌ی فه‌رمانده‌کانی حه‌شد به بڕیاری عه‌بادی بۆ لابردنی فه‌یاز\nفه‌رمانده‌کانی حه‌شدی شه‌عبی به بڵاو کردنه‌وه‌ی ڕاگه‌یه‌ندراوێک ڕه‌خنه‌یان له سه‌رۆک وه‌زیرانی عێراق گرت که فاڵح فه‌یازی له کار لابردووه.\nکاردانه‌وه‌ی توندی ئیتلافی فه‌تح به بڕیاری عه‌بادی بۆ لابردنی فه‌یاز\nلیستی فه‌تح به ڕێبه‌ری هادی عامری به توندی کاردانه‌وه‌ی دژی لابردنی ڕاوێژکاری ئه‌منیه‌تی نیشتمانی و حه‌شدی شه‌عبی عێراق ڕاگه‌یاند.\nله کاردانه‌وه به بڕیاره‌که‌ی عه‌بادی؛\nئیتلافی نه‌سر فاڵح فه‌یازی بۆ پۆستی سه‌رۆک وه‌زیرانی عێراق کاندید کرد\nسه‌رچاوه عێراقییه‌کان ڕایانگه‌یاند که به‌رپرسانی لیستی نه‌سر، فاڵح فه‌یازیان وه‌ک به‌ربژاری ئه‌م لیسته بۆ سه‌رۆک وه‌زیرانی داهاتووی عێراق هه‌ڵبژاردووه.\nیه‌که‌م کۆبوونه‌وه‌ی پارلمانی نوێی عێراق ۱۲ خه‌رمانان به‌ڕێوه ده‌چێت\nسه‌رۆک کۆماری عێراق ڕایگه‌یاند که یه‌که‌م کۆبوونه‌وه‌ی پارلمانی نوێی عێراق ۱۲ خه‌رمانان به‌ڕێوه ده‌چێت.\nمالکی و وه‌زیری ناوخۆی عێراق پێکه‌وه دیداریان کرد\nجێگری سه‌رۆک کۆماری عێراق و وه‌زیری ناوخۆی ئه‌م وڵاته سه‌باره‌ت به دوایین گۆڕانکارییه ئه‌منی و سیاسییه‌کانی عێراق گفتوگۆیان کرد.\nگه‌وره‌ترین فراکسیۆنی پارلمانی عێراق ڕێکخرا\nسه‌رچاوه‌یه‌کی ئاگادار ڕایگه‌یاند که پەیمانی ڕێکخستنی گه‌وره ترین فراکسیۆنی پارلمانی عێراق له حاڵی واژۆ بوون دایه.\nپارتی و یه‌کێتی سه‌باره‌ت به ۲۷ بابه‌ت ڕیککه‌وتوون\nیه‌کێک له به‌رپرسانی یه‌کێتی نیشتمانی ڕایگه‌یاند که هه‌ر دوو حزبی سه‌ره‌کی هه‌رێمی کوردستان سه‌باره‌ت به ۲۷ بابه‌ت به مه‌به‌ستی دانوستان له‌گه‌ڵ به‌غدا ڕێککەوتوون.\nدیداری عه‌بادی و نوێنه‌ری تایبه‌تی نه‌ته‌وه یه‌کگرتووه‌کان له عێراق\nحه‌یده‌ر عه‌بادی، سه‌رۆک وه‌زیرانی عێراق و یان کۆبیچ، نوێنه‌ری تایبه‌تی نه‌ته‌وه یه‌کگرتووه‌کان بۆ کاروباری عێراق دیدار و گفتوگۆیان کرد.\nبه تۆمه‌تی دەستکارى دەنگەکان؛\nپێنچ بەڕێوەبەرى کۆمسیۆنى هه‌ڵبژاردنی عێراق لە کارەکانیان دوورخرانه‌وه\nئەنجومەنى کۆمسیارانى هەڵبژاردنەکانی عێراق بەهۆى ئەوەى یارییان بە ئەنجامەکان کردووە و دەستکارى دەنگەکانیان کردووە، پێنچ بەڕێوەبەرى ئۆفیسەکانى کۆمسیۆنى لە ناوخۆ و دەرەوەى عێراق لەکارەکانیان دورخستەوە.


ANF | ئەو شوێنەى بووەتە گۆڕەپانی بەرخۆدان؛ کوڕەژارۆ\nتەنها "مەکاب (پێڵاو) و سەبری گەریلا" دەتوانێت لە کوڕەژارۆ ئیدارە بکات. ئەو گەریلایانەی لەوێ دەمێننەوە ئیرادەیەکی پۆڵایینیان هەیە، دڵێکیان هەیە، کە جیهان لە ئامێز دەگرێت.\nسێشه‌ممه, 17 May 2022, 11:55\nئەم وتارە کاتێک نوسراو، کە گەریلایەک قسەی دەکرد. لەبەردەم شکۆی گۆڕەپانی کوڕەژارۆدا وتیان، بە شێوەی خۆڕسک هەڵدەقوڵێن و دەجوڵێن، ئەم وتارە لەو کاتەدا نووسراو. لەو کاتەدا تاکە داواکاریەک، کە بە دڵمدا تێپەڕ دەبوو ئەمە بوو، "با تەم و مژەکە بکرێتەوە، ئەو کاتە خۆر هەڵدێت، گەریلا لەسەر کوڕەژارۆ دەردەکەوێت".\nگەریلایەک باسی لەوە کرد، چۆن بەبێ هەڤاڵەکانیان شەڕێکی گەورە دەکەن و چۆن بەرخۆدانی و بەرەنگاری دەکەن. گەریلای دەڤریم کاتێک قسەى دەکرد، من لە ساڵی ١٩٩٧ی کوڕەژارۆم بیرکەوتەوە. هێرشەکەی دەوڵەتی تورکم بە ناوی "ئۆپەراسیۆنی چەکوش" بیر کەوتەوە، کە ٢ هەلیکۆپتەری تێدا خرایەخوارەوە و نزیکەی ٢٠٠ سەرباز کوژران و ٣٣٨ سەربازیش برینداربوون. من لەو کاتەدا تەمەنم چوار ساڵ بوو. من لە گەریلایم دەزانی و نە لە شەڕیشم دەزانی. نە فاشیزمیشم دەناسی و نە مرۆڤیش، چوار ساڵ بووم، لە نا شوێنێکی دوور لە هەموو شتێک. چوار گەریلا لە ساڵی ١٩٩٧دا بۆ هێرشکردنە سەر سەربازانی تورک لە کوڕەژارۆ، کە بە خیانەتی پەدەکە لەوێدا جێگیرکرابوون، دەستیان بە جموجوڵ کردبوو.\nلەوانەیە لە تەمەنی چوار ساڵیدا کە باسی ئەمەتان بۆ دەکەم بڕوا نەکەن، بەڵام کاتێک مرۆڤ لە چیاکاندا داهێنان و ئافرێنەری و بەرخۆدانی گەریلا دەبینی، ئەو کاتە بە دڵنیاییەوە بڕوام پێدەکەن. ئەوەتا جارێکی تر کوڕەژارۆ، دیسان سوپایەکی داگیرکەر، دیسان پارتی دیموکراتی کوردستان (پەدەکە)، لە بای شەرەف بێبەشکرا، ئەوەتا دیسان گەریلاکانی ئازادیی کوردستان، کە بە تەواوی خۆیان نوێکردووەتەوە، ئافرێنەرانەتر بوون و داهێنانیان زیاتر کردووە، ئەوەتا دیسانەوە بەرخۆدانی کوڕەژارۆ.\nکوڕەژارۆ بەرزترین شاخی زاپە، کە ئێستا هەموو کەسێک لەبارەیەوە شتێک دەنووسێت و باسێکی لەسەر دەکات، گەریلا لەو ناوچە بەرفراوانەدا خۆی جێگیر کردووە. شەڕڤانانی ئازادی پێی دەڵێن کوڕەژارۆ، بەڵام بە 'کوڕی ژارۆ' دەناسرێت. گەریلاکان بە هەلومەرجی ژیانیان و بە هەستەکانیانەوە چوونە ناو هەموو چیاکان و تیایدا جێگیربوون. ناوێکی تریشی 'شاخی لینک'ە. لە باشوورەوە شارۆچکەکانی دێرلۆک و شیلادزێ و سوری، لە باکورەوە شاخی شۆڕش، لە بەرامبەردا ئەشکەوتی برینداران، لە ڕۆژهەڵاتەوە ناوچەی بارزان و لە ڕۆژئاواوە شاخی بەهار و ڕووباری زێ هەیە. چیاکە لە ڕووی ستراتیجیەوە زۆر گرنگە. چیایەکی ڕووتەن و بەردەڵانە، کە لە هەندێک ناوچەیدا ئاو زۆر کەمە. بە وتەی گەریلا، گەریلایەتی هەم لێرە قورسە و هەم پێویستیشی بە بەرخۆدانێکی بەهێز هەیە.\nتەنها "مەکاب (پێڵاو) و سەبری گەریلا" دەتوانێت لە کوڕەژارۆ ئیدارە بکات. ئەو گەریلایانەی کە لەوێ دەمێننەوە ئیرادەیەکی پۆڵایینیان هەیە، دڵێکیان هەیە، کە جیهان لە ئامێز دەگرێت. دەتوانین بڵێن، لە لوتکەى ئەم شاخەشدا هیچ درەختێکی تیادا نییە. بەفر دەتوێنرێتەوە و بەو شێوەیە ئاو دابین دەکرێت. کەواتە تەنها گەریلاکانی ئەوێ دەزانن تامی چایی ئەوێ چۆنە. مزگین ڕۆناهی، کە لەگەڵ ڕومەت کۆبانێ لە کوڕەژارۆ شەهید بوو، وتی: گەریلا وەک ئاسک وایە، سەرباز بە چی و چۆن دەزانێت بە ئێرەدا بڕوات".\nکوڕەژارۆ ڕێک شوێنی شەڕە، بوو بە گۆڕەپانی بەرخۆدان. مزگین ڕۆناهی، مزگین بۆتان، ناڤدار مازی، ڕێدوور کوبانێ، ڕومەت کوبانێی لە ئامێز گرتووە. کوڕەژارۆ بەرگری و بەرەنگاری دەکات. لە دژی ئەو داگیرکەرانە، کە بۆمب بە سەر بەرد و خاکەکەیدا دەبارێنن بەرەنگاری و بەرهەڵستی دەکات. هەر پەنجەیەک دەبێتە هاوار، هەر گۆرانییەک دەبێتە ڕاپەڕین، هەر چالاکییەکیش دەبێتە سەرکەوتن.


سوپای ئیسرائیل: موشەکەکانی فەلەستینییەکان لە کەناری تەلئەبیب تەقینەوە\nئیسرائیل ڕایگەیاند، چەکدارانی فەلەستینی لە کەرتی غەزە لە ڕۆژی شەممەدا دوو مووشەکیان بەئاڕاستەی دەریای سپی ناوەڕاست هاویشتبوو، کە لە کەناری تەلئەبیب تەقییەوە، و لەبارامبەریشدا هێرشی تۆڵەی لێسەندنەوەیان ئەنجامدا.\nلەگەڵ ئەوەی هیچ لێدوانێك لە لەلایەن حەماسەوە سەبارەت بەم هێرشە نەدراوە، بەڵام ئەوان جاروبار مووشەکەکانی بەرەو دەریا دەهاوێژێن.\nهەرچەندێکە ماڵپەڕی هەواڵی پالتایمێسی سەر بە حەماس گوتی، لەوانەیە مووشەکەکەی ڕۆژی شەممە بەهەڵە بووبێت.\nسوپای ئیسرائیل لە پاشاندا گوتی هێرشیان کردەوە سەرئامانجی تیرۆریستی لە کەرتی غەزە.\nڕادیۆی حەماس ڕایگەیاند هەندێک لەبنکەکانی ئاسایشی گروپەکە و کامپێکی مەشقکردن لەلایەن فڕۆکە و تانکەکانی ئیسرائیلەوە کرابوونە ئامانج، بەڵام هیچ زیانێکی گیانیان نەبووە.\nهەروەها تەلەڤیزیۆنی ئەقسای سەر بە حەماس گوتی کە چەکداران دوو مووشەکی ئاسمانیان بەرەو فڕۆکەکانی ئیسرائیل هەڵداوە. سوپای ئیسرائیلیش پشتڕاستی کردەوە کە موشەکێک بەرەو یەکێک لە فڕۆکەکانی هارێژرابوو، بەڵام بە هیچ شێوەیەک زیانی پێی نەگەیاندبوو.\nلەغەزەش، حازم قاسم گوتەبێژی حەماس، ئیسرائیلی بە پەرەسەندنی ڕەوشەکە تاوانبارکرد.\nشایانی باسە بەرەکانی پێشەوەی سنووری ئیسرائیل و غەزە لە وەتای شەڕی 11 ڕۆژی مانگی پێنجەوە تا ڕادەیەکی زۆر بێدەنگ بووە. بەڵام بەهۆی تەقەکردن لە غەزەوە لە ڕۆژی چوارشەممەدا، کە هاوڵاتیەکی ئیسرائیلی برینداکرد، تانکەکانی سوپای ئیسرائیل تۆپیان هاویشت، و سێ فەلەستینی برینداربوون.


شەپۆلێكی نوێی كۆرۆنا دەستی پێكرد – تۆڕی میدیایی خەڵک\nوەزارەتی تەندروستی عێراق ئامانج لە دروستكردنی كارتی نێودەوڵەتی ڤاكسین ئاشكرادەكات و ڕایدەگەیەنێت، كە شەپۆلی نوێی كۆرۆنا لە چەند وڵاتێك دەستی پێكردووە.\nڕیاز حەلفی، بەڕێوەبەری تەندروستی گشتی لە وەزارەتی تەندروستی عێراق بۆ ئاژانسی فەرمی (العراقیە) ئاماژەی بەوەكردووە، كارنی نێودەوڵەتی ڤاكسین دەبێتە مەرجێكی گەشتكردن، بۆیە پێویستە لەسەر هاووڵاتیان، كە دەیانەوێت گەشت بكەن داواكاری پێشكەش بكەن بۆ وەرگرتنی ئەو كارتە.\nڕاشیگەیاندووە، دەركردنی كارتی نێودەوڵەتی ڤاكسین ئامانج لێی زیاتر وەرگرتنی ڤاكسین و گرنتی كردنی تەندروستی هاووڵاتیانە.\nئاماژەی بەوەشكردووە، شەپۆلی نوێی كۆرۆنا دەستی پێكردووە و لە چەند وڵاتێكی جیهان ڕووی لە هەڵكشان كردووە، بۆیە وەرگرتنی ڤاكسین پارێزگاری بەڕێژەی 80% بۆ هاووڵاتیان دەستەبەر دەكات لە مەترسییەكانی تووشبوون.\nجەختیشی كردۆتەوە، جۆرە گۆڕاوە نوێیەكانی كۆرۆنا تا ئێستا توێژینەوەیان لەسەر نەكراوە، جگە لە گۆڕاوی دەلتا، كە دەركەوتووە ڤاكسین كاریگەری زۆری لەسەر كەمكردنەوەی نیشانەكانی تووشبوون هەیە.\nكارتی نێودەوڵەتی ڤاكسین


گەشتێک لەگەڵ کتێبی «لەبارەی تەنیاییەوە»\nنووسینی: محەمەد نەجمەدین\nکتێبەکانی هاوسانی 2021-01-03 کۆمێنت 2129 جار بینراوە\nدوای گەڕانەوەم لە پێشانگای نێودەوڵەتیی سلێمانی بۆ کتێب، لەناو کۆمەڵێک لەو کتێبانەی کڕیبوومن، چاوم دەگێڕا لە کامیانەوە دەست پێ بکەم. دەستم بۆ هەر کامیان دەبرد، دواتر دڵم بۆ کتێبی «لەبارەی تەنیاییەوە» لێی دەدا، بۆیە بڕیارم دا سەرەتا دەست بە خوێندنەوەی ئەو کتێبەیان بکەم. هەرگیز لەو بڕوایەدا نەبووم بەو جۆرە تێکەڵی ببم و گیرۆدەی ببم. بە جۆرێک، تا کاتی تەواوکردنی پێم خۆش بوو بەردەوام نزیکم بێت و، کات بەفیڕۆ نەدەم، بەڵام مەخابن زوو بە پایان گەیشت.\nلە سەرەتاوە، بەجوانی جیاوازیی نێوان تەنیایی و تەنیابوون باس کراوە. تەنیایی واتە بێکەسی، ژاکانی دەروونی، خەمۆکی، نائومێدی و نەرێنیبوون. بەڵام تەنیابوون واتە خەڵوەتکردن، دۆستایەتیکردنی خۆت و ئاسودەبوون. تەنیابوون خۆت هەڵیدەبژێریت و، لە جەنجاڵی دوور دەکەویتەوە، بۆ مەبەستێک کە خۆت خولیاتە. هەموومان پێویستمان بە تەنیابوون و کارلەسەرخۆکردنە. بەڵام تەنیایی، بە پێچەوانەی تەنیابوونەوە، لەناوبەر و فەوتێنەری ڕۆحەکانە.\nلەم کتێبەدا، بە زمانێکی شیرین و سادە، چەندین جۆری تەنیایی باس کراوە. جا لە زمانی واقیعەوە بێت، یان نووسەران و ئەدیبانەوە. یەک لەوانە تەنیایی وجوودییە، کە تەنیاییەکی گشتگیرە و لە ناخی هەموواندا بوونی هەیە. بە ئیمانێکی دامەزراو و، خواناسی و خۆدانەپاڵی خودا نەبێت، بە هیچ پڕ نابێتەوە. تەنیاییەکی تر، کە ڕۆحی مرۆڤی خواردووە، نەبوونی هاودەم و گوێگری قسە نەوتراوەکانی ناخمانە. زۆرمان، تاقە کەسێکمان بەسە، تاوەکو ئەم تەنیایی و بێکەسییەمان بڕەوێنێتەوە. خۆزگەمان بە حاڵی ئەوانە نەبێت، کە کەسیان دەست ناکەوێت ببنە هاودەمیان، ناچار پەنا بۆ دار، بەرد و ئاژەڵەکان دەبەن قسەی دڵیان لەتەکدا هەڵڕێژن.\nکامە دەوڵەمەند، پایەدار، عاشق و خاوەنشکۆیە لە خۆشترین سات و شادومانیەکانیدا وردە ئازار و دەردێکی هەیە، کە هۆکارەکەی جۆرێکی تەنیاییە و، دڵنیایە کەسێک نییە بەتەواوی قسەی دڵیی بۆ هەڵڕێژێت و، لەو خەم و خەفەتەی هەیەتی، تێبگات. گشت کەسێک بەشی خۆی ئازار و مەینەتییەکی هەیە، کە ناتوانێت بۆ هیچ کەسی هەڵڕێژێت و باسی بکات. بۆیە کەسی ژیر، باش لەوە تێ گەیشتووە کە هیچ مرۆڤێک نییە لەم دنیایەدا، بەتەواوی ئاسوودە و بێئازار و بێکێشە بێت. ئایا دەکرێت ئەم جۆرە تەنیاییە وا لێ بکەین ڕۆحمان نەخوات؟ بەڵێ، بێگومان بۆ کەسێکی خاوەن ئیمانی پتەو بە خودا ئەم حاڵەتە زۆر ئەرێنییە، چونکە ئیمان نوورێکی بەتینە و، گەرمی بە گیانی مرۆ دەبەخشێت و، دەرمانی ئەم دەردەی دەکات. ئیمان، ڕازونیاز لەگەڵ خودا و پەرستش و نزا، ئازارشکێنێکە خەیاڵیش پەیی پێ نابات. کاتێک ئیمانمان بەوە هەیە خودا دوور دەکەوێتە تیلەی چاو، بزەی لێو، ترپەی دڵ و یەک-یەکی هەناسەکانمانە و، بە تێکڕای بەرزی و نزمییەکانی ژیانمان ئاگادارە و، هیچی لێ ون نابێت. لە ڕووکەشدا وا دیارە ئەمە زۆرێک لە خۆشی و کەیفمان لێ بسەنێت، بەڵام لە ڕاستیدا ئەمە ئارامی، هێمنی و ئاسودەییەک دەبەخشێتە ئەو گیانە؛ لە قەلەقی و خەفەتی نەبوونی پەیبردوویەک بە حاڵمان، موعجیزەئاسا ڕزگارمان دەکات.\nدەکرێت بگوترێت هەمووان پێویستە لە دایک ببینەوە و ڕابچڵەکێین، کە ئەم لەدایکبوونەوەیە ئازار و دەردەسەری و مەینەتیی خۆی هەیە. مرۆڤەکان -زۆربەیان- وەک گۆمێکی مەنگ وان و پەنگیان خواردووە، پێویستیان بە شڵەقان و دەردێکی سەختی وەک هاتنە دنیایە، تاوەکو دەست بکەنەوە بە ژیان. ئەم دووبارە لەدایکبوونەوەیە ڕەگی لە عیرفانیشدا هەیە، ئەم لەدایکبوونەوە و ڕاچڵەکینە هێندێک کات بە هۆی عیشقێک، مامۆستایەک، ناسینی پەیامێک، یان هەر شتێکی ترەوەیە، ئەمە لەکەسێکەوە بۆ کەسێکی تر جیاوازە.\nبەشێکی دیکەی کتێبەکە ناوی «خەمۆکیی لاڵ»ـە، کە دەقی جوبران خەلیل جوبران‌ـە و کوردێنراوە و ڕاڤەی بۆ کراوە. زۆر بەزوویی تێکەڵی ئەم بەشەی کتێبەکە دەبیت و، دوور نییە زۆربەمان وەک ئاوێنەیەک خۆمانی تێدا ببینین؛ باسێکی گرنگی تێدایە، ئەویش ئەوەیە هەندێک کات مرۆڤ خەفەتبارە، وەلێ گەر لێی بپرسیت هۆکار چییە، دەڵێت نازانم. زۆرجار هۆکاری ئەوەی نازانین بۆ خەمبارین و خەمێکی قووڵمان هەیە، ئەوەیە کە هیوایەکمان هەیە و، دەمانەوێت پێی بگەین و کارێکی بۆ بکەین؛ بەڵام بارودۆخ یان هەر هۆکارێکی تر ڕێگر و کۆسپە و، ناهێڵێت هەنگاو بنێین؛ ئەمانە دەبنە هۆی پەژارە و خەمێک، کە خۆیشت هۆکارەکەی نازانیت و درکی ناکەیت.\nجۆرێکی دیکەی تەنیایی هەیە، سەرچاوەکەی لە بێکارییەوەیە و زۆر ئازاربەخشە. لە ڕاستیدا، کار مرۆڤ ماندوو دەکات، بەڵام بێکاری مرۆڤ تەنیا دەکات، دەردی بێکاری لەناوبەرە. بێکاری بۆ زەنگین و هەژاریش هەر دەردە، چونکە ناسنامەی ئەو کەسە دەخاتە ژێر پرسیارەوە و، پێی وایە ئەو بێکەڵکە و، بۆ خۆی و دەوروبەر هیچ سوودی نییە و بارگرانییە بۆ دەوروبەری. ئازاری ئەم بێکارییە بۆ هەژاران چەندان قاتە و هەر ڕۆژێکی مردنە.\nلە پاشدا باسی پیری دێت کە ناکرێت لەتەکیدا تەنیایی باس نەکرێت، تەنیایی و پیری دوانەیەکی لێک دانەبڕاون. بە تەبیعەتی حاڵ، مرۆڤ لە پیریدا هەستی تەنیایی لا دروست دەبێت، چون هاوڕێکانی کەم دەکەن، جا بە هۆی کۆچکردنەوە بێت، یان ناسینی باشتری کەسەکانەوە بێت. بۆیە بەردەوام دەیەوێت هاودەمێکی هەبێت تا تەنیایی ناخی نەخوات. گەر پیرێک هاودەمێکی نەبێت، یان دەستی نووسین و شیعری نەبێت، تاوەکو هەستی تەنیایی تێدا خاڵی بکاتەوە، ئیدی تەنیا ماوە بڵێین لە چاوەڕوانیی کۆچدا ڕۆژ دەباتە سەر.\nکۆمەڵێک باسوخواسی گرنگی دیکە هەن، وەک تێڕوانینەکانی سادقی هیدایەت، چیخۆف، دۆستۆیڤسکی و سەرگوزەشتەی گوڵخاس، کە زیاتر تێکەڵی بابەتەکەت دەکەن و بەرەو خۆیانت دەکێشن، جێی دەهێڵم خۆت بچیتە خزمەتیان.\nئەوەی گرنگە بوترێت، تەنیایی هەستێکی وجودییە لە ناخی ئینسانەکاندا بوونی هەیە، بەڵام پێویستە نەهێڵین گەورە بێت و ببێتە لەناوبەری ڕۆحەکانمان، بەڵکو دەبێت ئەو بۆشاییە پڕ بکەینەوە و، بە هەر هۆکارێک بووە خۆمانی لێ دەرباز بکەین، لە هەمان کاتدا، پێویستە چێژی تەنیابوون و خەڵوەتیش بنۆشین و، لەگەڵ خۆماندا ئاشت و ئاشنا بین.\nڕۆژاوا دیمانە کۆمه‌ڵه بەڵگه‌یه‌ک که له شوێنی خۆیاندا نین بۆ ئەوانەی وەكو خۆمن خاڵبەندی #پیری وەلی_ئەمر کۆرۆرنا گێڕانەوە ڕانانی کتێبب ستەم شیعر تەلارسازی تەنیایی دەروون\n2021-01-03 کۆمێنت 2129 جار بینراوە


یه‌کینه‌کانی پاراستنی گه‌ل یه‌په‌گه جارێکی دیکه گوندی ئه‌بو قه‌سایبیان کۆنترۆڵ کرده‌وه که 60 کیلۆمه‌تر له باشوری ڕۆژهه‌ڵاتی شاری قامیشلوه‌وه دوره و زیاتر له 30 چه‌کداری داعش کوژراون.\nڕاگه‌یاندنی یه‌په‌گه ده‌ڵێت داعش ڕۆژی دووشه‌ممه هێرشی کرده سه‌ر ئه‌و گونده که ده‌که‌وێته باکوری ته‌ل حه‌میس و له ئاکامدا 4 شه‌ڕڤان گیانیان له‌ده‌سـتدا و گونده‌که که‌وته ژێر ده‌سـتی چه‌کدارانی داعشه‌وه.\nبه‌ڵام شه‌وی چوارشه‌ممه هێزه‌کانی یه‌په‌گه هه‌ڵمه‌تێـکیان ده‌سـتپـێـکرد بۆ ئازادکردنه‌وه‌ی گونده‌که، سه‌ره‌تا له شوێنه‌کانی داعش دران و 7 چه‌کداری داعش کوژران و 3 ماشێنی له‌شکری تێـکشکێنران. پاشان شه‌ڕی ڕووبه‌ڕوو هه‌ڵگیرسا و له ئاکامدا 12 چه‌کداری دیکه کوژران.\nدواتر هێزه‌کانی یه‌په‌گه گه‌یشـتوونه‌ته ناو گونده‌که و له‌وێش 18 چه‌کداری دیکه‌ی داعش کوژراون، به‌مه‌ش کۆی کوژراوانی داعش له‌و هه‌ڵمه‌ته گه‌یشته 37 که‌س، له‌وانه ته‌رمی 12 یان که‌وتنه ده‌سـتی هێزه‌کانی یه‌په‌گه‌وه. هه‌روه‌ها ده‌سـتیشگیراوه به‌سه‌ر یه‌ک ماشێنی زرێـپـۆش و 19 چه‌کی کلاشینکۆڤ و 5 چه‌کی ئارپـیجی و چه‌ندان جۆره چه‌کی دیکه. سه‌رئه‌نجام گوندی ئه‌بو قه‌سایب و ته‌ل حه‌میس کۆنترۆڵ کرانه‌وه.\nڕامی عه‌بدوڵڕه‌حمان به‌ڕێوه‌به‌ری کۆمه‌ڵه‌ی سوریا بۆ چاودێری مافه‌کانی مرۆڤ بنکه له به‌ریتانیا هه‌واڵه‌که‌ی بۆ ئاژانسی فڕانس پـرێس پشـتڕاستکره‌وه و گوتی ئه‌و چه‌کدارانه‌ی داعش له‌وانه بوون که له عێراقه‌وه هاتبوون پاش ئه‌وه‌ی له به‌رده‌م هێزه‌کانی پێشـمه‌رگه دووچاری شـکست بوون. گوتیشی به لایه‌نی که‌م 30 چه‌کداری داعش له‌و شه‌ڕه‌دا کوژران.


◄ ئەنجام: Found 91, page 1 of 10 Items per page: 🗐 1 🗐 5 🗐 10 🗐 25 🗐 50 🗐 100\n📖 ئاراس برایەکی هونەری نانەوای کوشتووە و برایەکیشی هەڵاتووە کورتەباس\n📅 دەمێ تومارکرنێ Sep 24 2018 9:27AM\n👁 ئەڤ بابەتە 1,954 جار هاتیە دیتن\nئاراس، ئەو کوڕە جلوبەرگ رەش و ریشنەی بە دەمانچەکەی [ زێدە... 👁] ✖ ✖ 0 1 ✔ 99% ✍ هـ.ب. 24-9-2018 9:27:46\n📖 ئالین سێ سالان دناڤ جەهەننەما داعش دا ژیایە کورتەباس\n📅 دەمێ تومارکرنێ Nov 7 2017 8:53AM\n👁 ئەڤ بابەتە 4,343 جار هاتیە دیتن\nدواڕۆژ، بورهان یەحیا ئالین ئه و کچا شۆخ و شەنگ یا [ زێدە... 👁] ✖ ✖ 2 0 ✔ 99% ✍ هـ.ب. 7-11-2017 8:53:46\n📖 ئه و باوکەی بۆ دۆزینەوەی منداڵەکانی ئامادەبوو گورچیلەی بفرۆشێت کوڕێکی دەدۆزێتەوە کورتەباس\n📅 دەمێ تومارکرنێ Nov 9 2017 10:58AM\n👁 ئەڤ بابەتە 3,502 جار هاتیە دیتن\nباوکێکی ئێزدی کە ئامادەبوو بۆ رزگارکردنی هاوسەر و [ زێدە... 👁] ✖ ✖ 0 0 ✔ 99% ✍ هـ.ب. 9-11-2017 10:58:24\n📕 ئۆقیانووسێک لە تاوان پەڕتووکخانە\n👁 ئەڤ بابەتە 129,275 جار هاتیە دیتن\nخەندان محەمەد جەزا سەرپاچ سلێمانی-2007 [ زێدە... 👁] 📕 ✖ 0 0 ✔ 99% ✍ هـ.ب. 31-3-2014 0:40:07\n📖 ئێزدییەکی رزگاربوو: رۆژانە بۆ ماوەی شەش مانگ دەستدرێژییان دەکردەسەرم کورتەباس\n📅 دەمێ تومارکرنێ Aug 2 2017 8:56AM\n👁 ئەڤ بابەتە 1,186 جار هاتیە دیتن\nکچێکی ئێزدی رزگاربوو لە دەستی داعش چیرۆکی ئه و نەه [ زێدە... 👁] ✖ ✖ ✖ 0 0 ✔ 82% ✍ هـ.ب. 2-8-2017 8:56:23\n📖 ئەنجام و دەستکەوتەکانی خۆپیشاندانی تەقتەق! کورتەباس\n📅 دەمێ تومارکرنێ Dec 19 2017 10:26PM\n👁 ئەڤ بابەتە 5,628 جار هاتیە دیتن\n1 تاڵان کردن و سوتاندنی دائیرەی کارەبا 2 تاڵان کر [ زێدە... 👁] ✖ ✖ 7 1 ✔ 99% ✍ هـ.ب. 19-12-2017 22:26:20\n📖 ئەو داعشەی ناسییەوە کە کڕین و فرۆشتنی پێوە کرد کورتەباس\n📅 دەمێ تومارکرنێ Aug 30 2017 9:31AM\n👁 ئەڤ بابەتە 3,388 جار هاتیە دیتن\nلە ئەوروپاوە و لەڕێی تەلەفزیۆنەوە ئەو کەسەی ناسییە [ زێدە... 👁] ✖ ✖ 0 0 ✔ 98% ✍ هـ.ب. 30-8-2017 9:31:17\n📖 ئەو ژنەی هاوسەرەکەی ویستی بەزۆر پیسایی دەرخوارد بدات، چیرۆکەکە دەگێڕێتەوە کورتەباس\n📅 دەمێ تومارکرنێ Jul 6 2017 11:02PM\n👁 ئەڤ بابەتە 2,200 جار هاتیە دیتن\nئەو ژنەی کە لە ناوچەی (پاتنۆس) ی سەر بە پارێزگای ئ [ زێدە... 👁] ✖ ✖ 0 0 ✔ 88% ✍ ئـ.ئـ.ف. 6-7-2017 23:02:46\n📖 ئەو ژنەی کوژرا خەسوی سنورە کورتەباس\n📅 دەمێ تومارکرنێ Jul 3 2017 6:04PM\n👁 ئەڤ بابەتە 5,881 جار هاتیە دیتن\nئا – نەشمیل شەوی رابردوو لەنزیک بەنزینخانەی ئاشتی [ زێدە... 👁] ✖ ✖ ✖ 0 3 ✔ 90% ✍ ئـ.ئـ.ف. 3-7-2017 18:04:45\n📖 الهروب من بلد اللجوء.. قصة إيزيدية خطفها داعش کورتەباس\n📅 دەمێ تومارکرنێ Aug 23 2018 9:21PM\n👁 ئەڤ بابەتە 3,682 جار هاتیە دیتن\nجمع الحظ العاثر الشابة الإيزيدية أشواق حجي بخاطفها [ زێدە... 👁] ✖ ✖ 0 2 ✔ 99% ✍ هـ.ب. 23-8-2018 21:21:43\nفایلێن پەیوەندیدار 50,479\n| دروستکرنا لاپەری 0,842 چرکە!


کۆمپانیای HMD Global ٤ مۆبایلی نوێی Nokia ـی نمایشکرد – کەی ئای تی ئێن\nگەرمترین 24, شوبات 2019\nئەمڕۆ کۆمپانیای HMD Global ـی خاوەن براندەکانی Nokia لە کۆنگرەی جیهانی مۆبایل Mobile World Congress ـدا پەردەی لەسەر 4 دانە مۆبایلی نوێ لادا. مۆبایلە نوێیەکانی کۆمپانیاکە بریتین لە Nokia 1 Plus و Nokia 3.2 و Nokia 4.2 و Nokia 210.\nنەوەیەکی نوێیە لە مۆبایلی Nokia 1. خاوەن ڕوونمایەکە بە قەبارەی 5.45 ئینج و لە پشتەوە خاوەن کامێرایەکە بە ڕوونی 8 مێگاپێکسڵ و کامێرایەکیش لە پێشەوە بە ڕوونی 5 مێگاپێکسڵ. پڕۆسێسەری MediaTek MT6739 ـی لەسەر جێگیرە و خاوەن بژاردەی ڕامی 1 و 2 گێگابایتییە لەگەڵ بیرگەیەکی ناوەکی بە قەبارەی 8 یاخود 16 گێگابایت، هەروەها خاوەن پاترییەکە بە توانستی 2.500 ملی ئەمپێر. نرخی لە 100$ ـەوە دەستپێدەکات و لە مانگی داهاتووەوە بەردەست دەکرێت.\nزنجیرەیەکی نوێیە لە مۆبایلەکانی نۆکیا. خاوەن ڕوونمایەکە بە قەبارەی 5.71 ئینج و بە ڕوونی +HD. لە پشتەوە خاوەن 2 کامێرایە بە ڕوونی 13 و 2 مێگاپێکسڵ و کامێرایەکیش لە پێشەوە بە ڕوونی 8 مێگاپێکسڵ. پڕۆسێسەری Snapdragon 439 ـی لەسەر جێگیرە و خاوەن بژاردەی ڕامی 2 و 3 گێگابایتییە لەگەڵ بیرگەیەکی ناوەکی بە بژاردەکانی 16 یاخود 32 گێگابایت، هەروەها خاوەن پاترییەکە بە توانستی 3.000 ملی ئەمپێر. نرخی لە دەوروبەری 170$ ـەوە دەستپێدەکات و لە مانگی 4 ـی ئەمساڵدا بەردەست دەکرێت.\nنەوەیەکی نوێیە لە زنجیرەی Nokia 3. خاوەن ڕوونمایەکە بە قەبارەی 6.26 ئینج و بە ڕوونی +HD. لە پشتەوە خاوەن کامێرایەکە بە ڕوونی 13 مێگاپێکسڵ و کامێرایەکیش لە پێشەوە بە ڕوونی 5 مێگاپێکسڵ. پڕۆسێسەری Snapdragon 429 ـی لەسەر جێگیرە و خاوەن بژاردەی ڕامی 2 و 3 گێگابایتییە لەگەڵ بیرگەیەکی ناوەکی بە بژاردەکانی 16 یاخود 32 گێگابایت، هەروەها خاوەن پاترییەکە بە توانستی 4.000 ملی ئەمپێر. نرخی لە دەوروبەری 140$ ـەوە دەستپێدەکات و لە مانگی 4 ـی ئەمساڵدا بەردەست دەکرێت.\nبە پێچەوانەی مۆبایلەکانی دیکەوە، ئەم مۆبایلە سادەیە و هەستیار نییە. خاوەن ڕوونمایەکی بێ هەستە بە قەبارەی 2.4 ئینج و کامێرایەک لە جۆری VGA. خاوەن پاترییەکە بە توانستی 1.020 ملی ئەمپێر و پشتگیری لە ڕادیۆی FM دەکات. خاوەن ئەپەکانی Facebook و Twitter و چەند یارییەکی سنووردار و وێبگەڕی Opera Mini ـییە. نرخی تەنها دەوروبەری 30$ ـە و لە هەفتەی داهاتووەوە بەردەست دەکرێت.\nتاگەکان HMD Global MWC 2019 nokia بەرهەمی نوێ نۆکیا


ن: سۆڵ لیویت (١٩٦٧)\nو: هەڵگورد ئەحمەد (پایزی ٢٠١٩)\nسەرنوسەرەکە بۆی نوسیبووم کە ئەویش هاوڕایە لەسەر ڕێگریکردن لە "بیرۆکەی دانانی هونەرمەند بە جۆرە مەیمونێک کە تەنها ڕەخنەگری پێگەیشتوو بۆی هەیە ڕونکردنەوەی لەسەر بدات." ئەکرێت ئەمە هەواڵێکی خۆش بێت هەم بۆ هونەرمەندان و هەمیش بۆ مەیمونەکانیش. بەهیوام ئەم سەرنجەی بۆ پشتڕاست بکەمەوە، هەرچەندە ئەو متمانەی تەواوی بەخۆی هەیە. لێرەدا میتافۆری یاری بەیسبۆڵەکە وەبیردێنمەوەو دەڵێم، (هونەرمەندێک وویستی لە تۆپەکە بدات بەرەو دەرەوەی یاریگای ناو پارکەکە، یەکێکی تر دورونزیک لەدەرەوەی یاریگاکە وەستاوە و بەرەو ئەو جێیەی لێدەداتەوە کە تۆپەکەی لێوە هاوێژرابوو)، زۆر سوپاسگوزارم بۆ ئەو هەلەی بۆم ڕەخسا و منیش بەرەو دەرەوی یاریگاکە لە تۆپەکە بدەم.\nلێرەدا باس لەو جۆرە هونەرە دەکەم کە خۆم کاری لەسەر دەکەم، ئەویش "هونەری "کۆنسێپچوەڵ"ە. لە هونەری کۆنسێپچوەڵدا ئایدیا یاخود کۆنسێپت گرنگترین ڕەهەندی کارە هونەرییەکە پێکدەهێنێت. کاتێک هونەرمەندێک شوازێک لە شێوازەکانی هونەری کۆنسێپچوەڵ بەکار دەهێنێت، مانای وایە پێشوەخت هەموو پیلان و بڕیارەکانی یەکلایی کردوەتەوە، بەئەنجامگەیاندن و بەرجەستەکردنی کارە-هونەریەکەشی هەوڵێکی نابەدڵ و ناچارییە. لەم جۆرە هونەرەدا ئایدیا دەبێتە بزوێنەر بۆ بەرهەمهێنانی هونەر. ئەم جۆرە هونەرە بریتی نیە لە ڕاڤە و وێناکردنی تیۆریەکان؛ بەڵکو لەناو خودی خۆیەوە سەرچاوە دەگرێت و هونەرێکە لەگەڵ هەموو جۆرە پرۆسەیەکی هۆشەکیدا دێتەوە و مەبەستێکی دیاریکراوی لەپشتەوە نیە. هەمیشە بەتاڵە لە پشتبەستن بە کارامەیی هونەرمەند وەک پیشەگەرێک. ئامانجی هونەرمەندی هونەری کۆنسێپچوەڵ ئەوەیە لەڕووی هزرییەوە هونەرەکەی لەهەمبەر بینەردا سەرنجڕاکێش بکات، وەهەروەها لەبەر ئەم خاڵەشە دەیەوێت هونەرەکەی بەتاڵ بێت لە هەست و سۆز. کەواتە هیچ هۆیەک لەئارادا نیە تا وامان لێبکات بڵێین هونەرمەندی کۆنسێپچوەڵ هاتووە بۆ بێزارکردنی بینەر. ئەوە تەنها ئەگەری کاریگەرییە دەرونی و هەستیەکانە بۆ کەسێک کە پێشتر گۆشکراوە لەسەر هونەرێک کە دەربڕی هەستە دەرونیەکانە، هەرئەمەش ڕێگرە لەبەردەم تێگەیشتنی بینەر لەم هونەرە.\nمەرج نیە هونەری کۆنسێپچوەڵ لۆژیکی بێت. بەلۆژیککردنی کارێک یان زنجیرە کارێکی هونەریی ئامرازێکە ناوبەناو بەکارهێنراوە بۆ تێکدانی لۆژیک. ئەگونجێت لۆژیک بۆ پەردەپۆشکردنی مەبەستە ڕاستەقینەکەی هونەرمەند بەکاربهێنرێت لەپێناو غافڵکردنی بینەر بەو باوەڕەوە کە گوایە لە کارەکە دەگات، یان بۆ دەرخستنی بارودۆخە دژیەکەکان (وەک لۆژیک بەرامبەر نالۆژیک). هەندێک ئایدیا لەڕووی ماناوە لۆژیکین و لەڕووی بینینەوە نالۆژیکی. پێویست ناکات ئایدیاکان ئالۆزبن. زۆربەی ئایدیا سەرکەوتووەکان بێئەندازە ساکارن. ئایدیا سەرکەوتووەکان بەگشتی لەڕواڵەتدا سادەن لەبەرئەوەی لەو دۆخەیاندا وا دێنە بەرچاو خۆسەپێنتربن. لە ڕووی بەکارێنانی ئایدیاوە مەرج نیە تەنانەت هونەرمەند خۆشی سەرسام بێت بە ئایدیاکەی. ئایدیاکان لەڕێی هێزی پەیپێبردنی زگماکەوە دەدۆزرێنەوەو سەرچاوە دەگرن. ڕواڵەتی کارێکی هونەری هەرچۆنێک بێت گرنگیەکی ئەوتۆی نیە. خۆ هەر دەبێت لەشتێک بچێت ئەگەر هاتوو بارستە فۆرمێکی هەبێت.\nبۆ بەرهەمهێنانی کارێکی هونەریی ئەبێت لە بیرۆکەوە دەست پێبکرێت، دواجار ئەو کارە هەر فۆرمێک وەرگرێت نابێتە گرفت بۆ بیرۆکەکە. لەڕێی پرۆسەی بیرکردنەوە و ناسینەوەیە هونەرمەند دەبێتە جێی بایەخ. هەرکە هونەرمەند حەقیقەتێکی فیزیایی دەخاتەوە، ئیدی کراوەدەبێت بە دیدی هەمووان، بە هونەرمەندەکە خۆشیەوە. (من ووشەی "دید" بەکار دێنم بۆ مەبەستی تێگەیشتن لە زانیاریە هەستیەکان، هەروەها تێگەیشتنێکی بابەتیانەی ئایدیاکەو هاوکات شیکردنەوەیەکی خودی هەردووکیان.) کاری هونەری ئەو کاتە پەی پێ دەبرێت کە تەواو دەکرێت.\nئەگەر بڕیارە هونەرێک ڕەچاوی هەستی بینینی تێدا بکرێت، ئەوا هەر لەسەرەتاوە بە هونەری دیدەیی دادەنرێت وەک لە هونەری هزری. بەم پێیە زۆربەی ئەو هونەرانەی هەژمار بۆ هەستی بینین یان هونەرێکی بزۆکن یاخود ڕوناکی و ڕەنگیان تێدا بەکاردەهێنرێت دەچنە ناو هەمان خانەی ئەو هونەرانەی لەپێناو چاودا دەکرێن.\nکاتێک ئەرکە هزری و دیدەیەکان دژیەک دەوەستن (یەکیان ئەمدیو-، ئەوی تریان ئەودیو-حەقیقەت) هونەرمەند ئایدیاکەی ساکار دەکاتەوە تا بڕیارە خودییەکانی بەسەریدا جێبەجێ بکات. گەر هونەرمەندەکە بەهیوای دەربڕینی ئایدیاکەی بوو بەشێوەیەکی تەواو و پوخت، ئەوا بڕیاری سەرپێی یان ڕێکەوت کەمترین دەرفەتیان بۆ دکرێتەوە، هاوکات حەز و ئارەزووە چرکەساتیەکان و چێژ و هەواو هەوسەکانی تر بواریان بۆ ناکرێتەوە لەناو هونەرەکەدا. ئەگەر ڕواڵەتی کارەکەش باش دەرنەچوو، ئەوا پێویست ناکات ڕەتبکرێتەوە. هەندێ کات ئەوەی لەسەرتاوە بە خراپ ئەندێشەدەکرێت لەکۆتایدا چێژبەخش دەبێت لەڕووی بینینەوە.\nکارکردن بەو پیلانەی پێشوەخت-ئامادەکاری-بۆ-کراوە دەبێتە یەکێک لەو هەوڵانەی ڕێگری دەکات لەبەردەم کارێکی سەبجێکتیڤ. هەروەها دەبێتە هۆی خۆبەدورگرتن لە بەپێویستیزانینی نەخشەڕێژی هەر کارێکی هونەری کە دێتە پێش. پیلان ئاڕاستەی کارەکە دیاری دەکات. هەندێک پیلان ملیۆنەها گۆڕانکاری دەوێت، هەندێکی تریان ژمارەیەکی سنوردار، بەڵام دواجار گۆڕانکاریکردن لە هەردووکیاندا سنوردارە. هەندێک پیلانی تر وادەگەیەنن کە بێ بڕانەوە گۆڕانکاری هەڵگرن. هەرچەندە، هونەرمەند لەهەر بارێکیاندابێت فۆرم و یاسای سادە هەڵدەبژێرێت لەبەرئەوەی دەست بەسەر ئەو گرفتانەدا بگرێت کە دێنە پێش. دواجارێیش، تا کەمتر بڕیار لەسەروبەندی پرۆسەی تەواوکردنی کارە هونەرییەکەدا بدرێت، باشترە. ئەم هەوڵەش ئەوەندەی ڕێی تێدەچێت دەبێتە هۆی لەناوبردنی بێسەروبەرەیی و ڕاڕایی و بڕیاری-خودسەنتەری کە کاتی ئەنجامدانی هونەردا. هەر ئەمەشە هۆکاری بەکارهێنانی ئەم میتۆدە هونەرییە.\nکاتێک هونەرمەندێک میتۆدی هەمەجۆر بەکاردێنێت هەمیشە دەست دەبات بۆ هەڵبژاردنی فۆرمە سادە و حازربەدەستەکان. فۆرم خۆی لەخۆیدا گرنگیەکی یەکجار کەمی هەیە؛ هەرئەوەیە دەبێتە قاعیدە بۆ تەواوی کارەکە. لەڕاستیدا باشترین شتێک ئەوەیە پێکهاتەی بنچینەیی بەمەست سەرنجڕاکێش نەکرێت، ئەمەش وادەکات ئاسانتر ببێتە ڕەهەندێکی قوڵی تەواوی کارەکە. بەکارهێنانی فۆرمە بنەمایی ئاڵۆز هەماهەنگی گشتی کارەکە دەشێوێنێت. بەبەردەوام بەکارهێنانی فۆرمی سادەش، مەودای کارەکە تەسک دەکاتەوە و گوڕەکەی لەناو چونێتی ڕێکخستنی فۆرمەکەیدا ووندەکات. ڕێکخستن لەم بارەدا دەبێتە کۆتا هەوڵی هونەری کە بدرێت و هاوکات فۆرمەکەش دەبێتە مانای کۆتایی کارەکە.\nهونەری کۆنسێپچوەڵ زۆر پەیوەندی بە زانستی بیرکاری و فەلسەفە یان هەربەشێکی تری زانستی هزریەوە نیە. ئەو بیرکارییەی لەلایەن زۆربەی هونەرمەندەکانەوە بەکاردێت بەهرەیەکی ژمارەناسی سادە یان یاساو ڕێسای ژمارەکانە. فەلسەفەی کارەکەش لەناو بونیادی کارەکە شاراوەیە و لەدواجاردا نابێتە گەیەنەری هیچ سیستەمێکی فەلسەفی.\nلەڕاستیدا نابێتە کێشە ئەگەر بینەر لەڕێی بینینی کاری هونەری هونەرمەندەوە لە تێماکانی هونەرمەند بگات. کاتێک تێگەیشت چۆنێتی مامەڵەکردنی بینەر لەگەڵ هونەرەکەی بەحەزی خۆی نیە، ئیدی ناتوانێت کاریگەری لەسەر شێوازی هەزمکردنی کارەکەی هەبێت لەلایەن بینەرەوە. خەڵک جیاوازن و تێگەیشتنی جیاوازیشیان هەیە تەنانەت بۆ هەمان شت.\nلەم دواییانەدا کۆمەڵێک نوسین سەبارەت بە هونەری مینیمەڵ بڵاوکراونەتەوە، بەڵام کەسێکم نەدی ناوەڕۆکی ئەم نوسینانە بخاتە بواری جێبەجێکرنەوە. لێرەولەوێ فۆرمی هونەری تر دەردەکەوتن کەبە هونەری پرایمەری ستراکچە و ڕیدێکتیڤ و ڕیجێکتیڤ و کووڵ وەهەروەها مینی-ئارت ناودەبرێن. لەناو ئەم هونەرانەشدا، هونەرمەندێک نیە من بیناسم دەرکەوتوو یان ناسراوبێت. لەو ڕوانگەوەیە گەیشتمە ئەو ئەنجامەی ئەمە زمانێکی نهێنی ڕەخنەگرەکانە و کاتێک لەڕێی گۆڤارە هونەریەکانەوە لەگەڵ یەک دەکەونە گفتوگۆ، بەکاریدەهێنن. مینی-ئارت (و. کە بەمانای هونەری-بچکۆلە دێت) باشترترینیانە، لەبەرئەوەی دەبێتە هۆی وەبیرهێنانەوەی تەنورەی-کورت لەپێی کچی لۆق-درێژ. ئەشکرێت ئەم ناونیشانە ئاماژەبێت بۆ کاری هونەری زۆر ووردیلە و قنجیلە. ئەمەش بیرۆکەیەکی جوانە. لەوانەیە پێشەنگای هونەری-قنجیلە لە قەباغی شقارتەدا جێیبێتەوە و بتوانرێت بە تەواوی وڵاتدا بگێڕدرێت. یاخود ئەشێت هونەرمەندی هونەری-قنجیلە زۆر گچکە بن، وادانێ کەمتر لە پێنج پێ دەبن. ئەگەر وابێت، زۆرینەی کارە هونەرییە باشەکان لە خوێندنگا سەرەتایەکاندا دەکرێن. "پرایمەری سکوڵ، پرایمەری ستراکچە". (و. بەواتای خوێندنگای سەرەتایی پێکهێنانی سەرەتایی، لێرەدا پرایمەری ستراکچە ناوی جۆرە هونەرێکە کە نوسەر بەتوانجەوە باسی لێوە دەکات).\nئەگەر هونەرمەند ئایدیاکەی بێنێت و بیکاتە فۆرمی بینراو، ئەوکات هەر هەنگاوێک لەم پرۆسەیەدا بگیرێتەبەر گرنگی خۆی وەردەگرێت. هەر ئایدیاکە خۆی، تەنانەت ئەگەر بەبینینیش نەکرێت، بە ئەندازەی هەر بەرهەمێکی هونەری تەواوکراو هەژماری هونەری بۆ دەکرێت. هەموو دەستێوەردان و دەسکاریەکی-بێمانا و سکێج و هێڵکاری و کاری تەواونەکراو و مۆدێل و خوێندنەوە و فکرە و گفتوگۆیەک لەم هونەرەدا دەبنە جێی سەرنج. هەندێک کات ئەو شتانەی لەکاتی بەرهەمهێنانی کارێک دەبنە نیشاندەری پرۆسەی فکری هونەرمەند زیاتر لەکارە تەواوکراوەکەی جێگای لێوردبوونەوەن.\nدیاریکردنی ئەوەی قەبارەی کارێکی هونەری دەبێت چەندە بێت، کارێکی ئاسان نیە. ئەگەر ئایدیایەک تەنێکی سێ ڕەهەندی خواست، ئەکرێت هەر قەبارەیەک نەبێتە گرفت بۆی. پرسیار ئەوەیە چ قەبارەیەک بۆ کارەکە باشترینە. ئەگەر قەبە بێت ئەوکات هەر قەبارەکە بەتەنها کاریگەری خۆی دەبێت و ئایدیاکەش بەتەواوەتی وون دەبێت. دووبارە، ئەگەر زۆر گچکەش بێت، ئەکرێت زۆر پڕوپوچ بێت. بەرزی باڵای بینەر ئەشێت هەندێک پەیوەندی بە کارەکەوە هەبێت وەهەروەها مەودای بۆشایی لەگەڵ ئەو شتەی لە ناویدا دادەنرێت. ڕەنگە هونەرمەند بەهیوای دانانی ئەو بارستانە بێت کە بەرزترن لە ئاستی بینینی بینەر، یا نزمتر. وای بۆدەچم کە دەبێت ئەو تەنە-هونەرییە هێندە گەورەبێت تا ئەو زانیارییانە بگەیەنێتە بینەر کە پێویستیەتی بۆ تێگەیشتن لە کارەکە وە بەشێوەیەک دانرابێت ئاسانکاری بکات بۆ ئەو تێگەیشتنە. (مەگەر ئایدیاکە خۆی لە پێناوی کۆسپ دانان و گرفتی بینین و خۆواڵانەکردن بۆ بینەر هاتبێتە ئاراوە.)\nئەکرێت سپەیس وەک ڕووبەرێکی خشتەکی بیری لێبکرێتەوە، بەشێوەیەک بۆشاییەکی سێ-ڕەهەندی داگیریکردبیت. هەموو تەنێک سپەیس داگیر دەکات. لەبەرئەوەی سپەیس هەوایە، ناتوانرێت ببینرێت. بەڵام خۆی بریتیە لەو مەودایەی لە نێوان شتاکاندا هەیە و دەتوانرێت پێوانە بکرێت. مەودا و پێوانەکان ئەکرێت گرنگ بن بۆ کارێکی هونەری. ئەگەر دوورییە دیاریکراوەکان گرنگ بن ئەبێت لەناو کارە هونەریەکاندا دەکەوەن. گەر بۆشایی بەشێوەیەکی ڕێژەیی گرنگ نەبێت ئەکرێت ڕێکبخرێت وە یەکسانیش بکرێت (شتەکان بەدووری یەکسان لەیەک جیا بکرێنەوە)، ئەمیش لەبەر کەمکردنەوەی هەر سەرنجێکە کە بچێتە سەر دووری و مەوداکان. هەروەها دەکرێت بۆشایی ئاسایی ببێتە توخمی مەترە-کات، جۆرێک لەشێوەی لێدانی دڵ. کاتێک مەودا بە ئاسایی وەرگیراو جێی سەرنج نەبوو هەرچیەک نائاسایی بێت لەناو ئەو بۆشایەدا، گرنگی زیاتر وەردەگرێت.\nبیناسازی و هونەری سێ-ڕەهەندی لە سروشتیاندا بەتەواوی دژیەکن. یەکەمیان پەیوەستەبە دروستکردنی ڕوبەرێک بۆ ئیشێکی دیاریکراو. بیناسازی، ئەگەر کاری هونەری بێت یان نا، ئەبێ بەکاربێت بەپشتگوێخستنی ئەم خاڵە بیناکە بەتەواوەتی بێکەڵک دێتەوە. هونەر بۆ بەکارهێنان نیە. کاتێک کارێکی سێ ڕەهەندی هەندێک تایبەتمەندی بیناسازی وەردەگرێت بۆ نموونە سازدانی هەندێک جێگای کارەکە بۆ بەکارهێنان ئەوا ئەرکەکەی وەک هونەر لاواز دەبێت. وەکاتێکیش بینەر قەزەمکرایەوە بەهۆی گەورەیی کارەکەوە ئەم هەژموونە جەخت لەسەر هیزی تەنی و هەستی فۆرمەکە دەکات، ئەویش بە لێدان و کەمکردنەوەی ئایدیای کارە هونەریەکە کۆتایی دێت.\nماتریاڵی نوێ یەکێک بوو لە گەورەترین کارەساتەکانی هونەری هاوچەرخ. هەندێک لە هونەرمەندەکان وادەزانن ماتریاڵە نوێکان بریتیە لە ئایدیا نوێیەکان. هیچ لەوە خراپتر نیە کە هونەرێک بەدی بکەیت خۆی خەریکات بە تڕوتەشقەڵەی باقوبریقدارەوە. بەگشتی زۆربەی ئەو هونەرمەندانەی ئەو ماتریاڵانە سەنجی ڕاکێشاون ئەوانەن دونیابینیان تەسکە لەکاتێکدا دونیابینی بەرفراوان هۆکارە بۆ تواناپێدان لە بەکارهێنانی ئەو ماتریاڵانە بەشێوەیەکی گونجاو. بەکارهێنانی ماتریاڵی نوێ و گۆڕینیان بۆ کاری هونەری؛ هونەرمەندی باشی دەوێت. وای بۆدەچم، مەترسییەکە لە بەگرنگزانینی بونیادی ماتریاڵەکەدایە کە ببێتە ئایدیای کارەکە (بەشێوەیەک ببێتە جۆرە هونەرێکی تری دەربڕی هەستە دەروونیەکان).\nهەرجۆرێک لە هونەری سێ-ڕەهەندی، حەقیقەتێکی تەنیە. بونیادە فیزیکەیەکەی ڕوونترین و کاریگەرترین ناوەڕۆکە. هونەری کۆنسێپچوەڵ هێنرا تاوەکو کارلێک لەگەڵ ژیری بینەر بکات نەک چاو یان هەست و دەروونی. بونیاتی تەنێکی سێ-ڕەهەندی دژ ئەوەستێت لەگەڵ مەبەستە نا-هەستیەکەی. ڕەنگ، ڕواڵەت، تێکسچەر، و شێوە تەنها جەخت لەسەر چەمکی فیزیکی کارەکان دەکەنەوە. هەرشتێک سەرنج ڕاکێشێت و کەیف بە بینەر بدات لەم بونیادە فیزیکیانە، دەبێتە کۆسپ لەبەر تێگەیشتن لە ئایدیاکە. هونەرمەندی کۆنسێپچوەڵ ئەوەندەی بتوانن ئەیانەوێت کار لەسەر باشترکردنی باری سەرنج بکەن لەسەر ماتریاڵ، یاخود لەچوارچێوەیەکی ناکۆکدا بەکاری بێنن. (لەپێناوی ئەوەی بیانگۆڕن بۆ ئایدیا.) کەوایە ئەم جۆرە هونەرە، ئەبێت بەشێوەیەک ئاڕاستەبکرێت کە کەمترین بەفیڕۆدانی گەیاندنی تیا ڕەچاوبکرێت. هەر ئایدیایەک بە دوو-ڕەهەندی باشتر گەیەنرا ئەوا ناکرێت بە سێ-ڕەهەندی بکرێت. ئەگونجێت ئایدیاکە لەڕێی ژمارە، فۆتۆ، یان ووشە یان هەر ڕێگەیەک کە هونەرمەند هەڵیدەبژێرێت بگەیەنرێت، چونکە فۆرم گرنگ نیە لەکارەکەدا.\nئەم بەندانە (پارەگرافانە) ڕاها و حەتمی نین، بەڵکو ئەو ئایدیایانەی ئاماژەم پێداون لەئێستادا ئەوەندی ڕێی تێدەچێت لە بیرکردنەوەی منەوە نزیکن. وەک هەر هونەرمەندێک ئەو ئایدیایانە دەرئەنجامی کارەکانمە هەرکە ئەزموونم گۆڕا ئەوانیش قابیلی گۆڕانن. لێرەدا هەوڵمداوە ئەوەندەی بتوانم بەڕوونی ئاماژەیان پێ بدەم. ئەگەر ڕوونیش نەبن ئەبێت بەمانای ناڕوونی بیرکردنەوەم بێن. تەنانەت لەکاتی نوسینی ئایدیاکانمدا وادەرکەوت سەرنجی لەگەڵ یەک نەگونجاوی تێدابێت (هەرچەند هەوڵمدا ڕاستیان بکەمەوە، بەڵام هەندێکیان هەر دزەیان کرد). پێشنیاری هەر شێوەیەکی هونەری کۆنسێپچوەڵ بۆ هیچ هونەرمەندێک ناکەم. من خۆم گەیشتمە ئەو ئەنجامەی ئەم هونەرە بۆمن جێگیەکی زۆر دەگرێت لەکاتێکدا هونەرەکانی تر نا. ئەمە تەنها یەک شێوازی هونەرکردنە، شێوازەکانی تر بۆ کەسانی تر جێگە دەگرن. واش تێناگەم هەموو هونەرەکانی کۆنسێپچوەڵ سەرنجی بینەر ڕاکێشن. هونەری کۆنسێپچوەڵ کاتێک باشە کە ئایدیاکەی باش بێت.\nتێبینی:- ئەم بابەتە لە ساڵی ١٩٦٧ لە گۆڤاری ئارتفۆرم بڵاو کراوەتەوە.


هەندێک شاعیر هەن لەو نەسلەی شاعیرن، کە بۆ شیعر دەژین و تەنها شیعر ناسنامە ڕەسەنەکەی ئەوانە، بەڵام هەندێکی دیکە هەن لەگەڵ شیعرنووسیندا ناسنامەی دیکە وەردەگرن و کە کاری رۆژنامەوانی دەکەن کارە ڕۆنامەوانییەکەیان شاعیربوونیان دەشارێتەوە، یان کاڵی دەکاتەوە. بەشێکی دیکەیان کە لەگەڵ نووسینی شیعردا چیرۆک دەنووسن، یان هەوڵی نووسینی دەقی دیکە دەدەن، ئیدی شاعیربوونیان هێدی هێدی بەرەو کاڵبوونەوە دەڕوات و ناسنامە شاعیرێتییەکەیان ون دەکەن. شاعیرگەلێکی دیکەش هەن لەگەڵ نووسینی شیعردا دەبنە وەرگێڕ و نووسەر و توێژەری ئەدەبی، بەڵام شاعیربوونیان دەوڵەمەندتر دەبێت و ئەم ژانرانەی دیکە دەبنە خزمەتکاری شاعیربوونەکە و ڕوانینی نوێ و دونیای دیکەیان لەبەردەمدا دەکاتەوە. بێگومان پێچەوانەی ئەم چەشنەش هەیە کە هەرزوو خودە شاعیرەکە دەبێتە قوربانی و ئیدی شیعر سەرگەردان دەبێت.\nئەم چەشنانەی لەسەرەوە باسکران نموونەن، کە هەم لەنێو شاعیرانی کورددا دەیانبینینەوە و هەم لەنێو شاعیرانی جیهانیدا. چەشنێکی دیکە هەیە هەر بەهرەیەکی دیکەی هەبێت دەیکاتە قوربانی بۆ شیعر و تەنها و تەنها بۆ شیعر دەژی. بەڵام شاعیرگەلێکی دیکە هەن پارێزەری ئەم ناسنامەی شاعیربوونەن و ئەمە دەکەنە کاری هەمیشەیی و بوون و ڕەسەنیەتی خۆیان و بەهرەکانیان تەنها لەنێو شیعر و جیهانە فراوانەکەیدا دەتوێننەوە و بۆ شیعر دەژین و قوربانی بۆ دەدەن و وەکو ئەوەی شیعر تەنها پەناگەیان بێت و لە هیچ پەناگەیەکی دیکەدا ئارام نەبن.\nیەکێک لەو شاعیرانەی لەم نەسلەی دواییە "دڵشاد عەبدوڵڵا"یە، کە ئەوەندەی من ئاگادار بم نزیکەی چل ساڵە دەنووسێت و زیاتر لە بیست ساڵیشە خوێنەری شیعرەکانیم و کتێب لە دوای کتێب چاودێری ئەزموونەکەیم کردووە و چەند جارێکیش لەبارەیەوە دواوم. بەڵام هەست دەکەم هێشتا دەشێ زۆر شتی دیکە لەسەر ئەزموونی ئەم شاعیرە بوترێت، چونکە ئەزموونەکەی نەخوێنراوەتەوە و هەڵنەسەنگێنراوە و ئەوەندەش دەوڵەمەندە کە چەندینجار هەڵوەستەی لەسەر بکرێت.\nدڵشاد عەبدوڵڵا، هەر لە سەرەتای ئەزموونییەوە هەوڵی ئەوەیدا لە ژێر تارمایی و سێبەری ڕوانگەییەکان و ئەو لێشاوە شیعرە باوەی هەشتاکان بێتە دەرەوە، کە بە جۆرێک لە جۆرەکان مۆد بوو، ئەگەرچی لەسەرەتاکانی ئەزموونەکەیدا زۆر لەمەدا سەرکەوتوو نەبوو، بەڵام بەتەواوی هەست بەو ڕاپسکانە شیعریانە دەکرێت، کە لە ئەزموونی ئەمدا و بەشێک لە هاونەوەکەی هەستی پێ دەکرێت. دڵشاد هەر لە "بەفرنووس"ەوە ئیدی بەدوای ناسنامەی خودە شیعرییەکەیدا دەگەڕا و لە "بزربوونی ناوێک" و "ئامیتا..." و زۆر جێگەی دیکەدا ئەزموونگەرانە نووسی. خەونی ئەوەی هەبوو جێگەی دیکە و سەرزەمینی دیکەی شیعریی بدۆزێتەوە. هەموو ئەمانە هەوڵ بوون کە من لاموایە لە بەشێکی زۆریاندا سەرکەتوو بووە و لە بەشێکی دیکەشیاندا ڕەنگە نەیتوانیبێت منی خوێنەری شیعر ڕازی بکات.\nئەوەی لە ئەزموونی ئەم شاعیرەدا بۆ من سەرنجڕاکێشە ئەو "ڕۆشنبیرییە شیعرییە"یە، کە بۆ هەر شاعیرێکی راستەقینە پێویستە. ئەمەش بەتەواوی لە دەقەکانی ئەم شاعیرەدا هەستی پێ دەکرێت و لە زۆر جێگەدا خوێنەر ئەگەر رۆشنبیرییەکی شیعریی نەبێت ڕەنگە دەرەقەتی توانا شیعریی و گوزارشتە قووڵەکانی ئەم شاعیرە نەیەت. بەڵام زۆرجار هەر خودی ئەمەش بە زیان بۆ دەقەکانی شکاوەتەوە و ڕەنگە هەر ئەم هۆیەش بێت، کە وەکو پێویست و چڕی و فراوانی ئەزموونەکەی پێشوازی لە ئەزموونەکەی نەکراوە.\nدڵشاد لە چەشنی ئەو شاعیرانەیە کە ناتوانێ دەستبەرداری شیعر بێت. یان بە جۆرێک لە جۆرەکان گیرۆدەی شیعرە. ئەوکاتێک وتاری رۆژنامەوانی، یان تێڕامانی ئەدەبیش بنووسێت شیعر و زمانی باڵای شیعریی لە کۆڵی نابنەوە و وەکو ئەوەی زمانی بە شیعر پژابێت و ئیتر هەر بە شیعر بدوێت و بە شیعر قسە بکات. من ئەمەم لای شێرکۆ بێکەسیش هەست پێ کردووە، کە ئەویش زۆرجار ئەوەندە گیرۆدەی شیعر بوو وتار و قسەکانی رۆژانەشی بەشێک لە شیعریەتیان تێدا بوو. شیعر ئەوەی هەر بەجێنەهێشت، تا ئەو شیعریی بەجێهێشت.\nلەم ماوەیەی پێشوودا نوێترین کتیبی شیعریی دڵشاد عەبدوڵڵام بەناوی "وەرزی سپی" خوێندەوە، کتێبەکە ئەزموونێکی دیکەی شیعریی ئەم شاعیرەیە، ئەزموونێک، کە دەتوانم بڵێم وەرزێکی دیکەی شیعرییە، وەرزێک کە زۆرجار گەڵاکانی شەفافن و زۆرجاریش لێڵ. بە پێچەوانەی بەشێک لە کتێبەکانی دیکەی شاعیرەوە ئەم وەرزە شیعرییە هەناسەی کورتن، نەک قەسیدەی درێژ. بەڵام دڵشاد لەمەشدا دیسان جوانی و شیعرییەت ئاوێتەی یەکتری دەکاتەوە. دیسانە لە ڕێی ئەم گەڵا شیعریانەوە کۆشکێکی دیکەی شیعری ئەفراندووە، کە خوێنەر ئاوێتە دەبێتەوە لەگەڵ شیعریی خاوێن، یان سەباح ڕەنجدەر گوتەنی شیعریی بێگەرد، کە من ناوی دەنێم شیعریی ڕەسەن.\nشیعریی ڕەسەن ئەو چەشنەی شیعرە، کە وزەیەکی خاوێنی شیعریی تێدایە و تەنها لە پێناو شیعردا نووسراوە نەک لەپێناو پەیامی دیکەدا. شیعریی ڕەسەن تەنها پەیامی شیعریی هەیە و دوورە لە پەیامی ئایدیۆلۆژی و ئاینی و لەپێناو مرۆڤ و داهێنان و وزەی نوێگەرانەدا نووسراوە. بۆیە لەم سەردەمەی کە هەموو شتێک دژی شیعرە، هەموو شتێک کە لە بەهای شیعریی و ڕەسەنی دوور دەکەوێتەوە، بوونی ئەم جۆرە لە شیعر و بەردەوامی ئەم شاعیرانە دەبنە ئەو خوێیەی کە ناهێڵن جیهانەکەمان بۆگەن بکات*، جیهانێک کە بە ڕووکەش جوان و بریقەدارە، بەڵام لە ناوەوە بۆگەن و وێرانەیە.\nمن لێرەدا گەشتەکەی خۆم لەگەڵ ئەم وەرزە شیعرییەی دڵشاد عەبدوڵڵادا بە کۆتا دەگەیەنم و چاوەڕوانی وەرزەکانی داهاتووی شیعریی ئەم شاعیرەم.\n*ئەم ڕستەیە داڕشتنەوەی ئەو ڕستەیەی نیکۆس کازانتزاکیسە، کە دەڵێت: "شیعر ئەو خوێیەیە کە ناهێڵێت جیهان بۆگەن بکات".


FRI, 22 NOV 2019 23:27 Erbil, GMT +3\nFRI, 1 NOV 2019 18:18 | KDP.info\nعێراقی نوێی فاسیدی تاییفی ڕێگەی سەركوتكاری بۆ ناڕەزایەتیی كورد و سووننە گرتەبەر. ئێستا شەقامی شیعە لە چەشنی كورد و سووننە لە عێراقە فاسیدە تاییفییەكە ناڕازییە. لە ڕاستیدا ئەوەی لە باشوور دەگوزەرێ ڕیفراندۆمی هاووڵاتیانی شیعەیە بەڵام بەشێوەیەكی جیاواز لە كورد. ئەوانیش وەك كورد و سووننە تەنگیان پێ هەڵچنراوە و ناتوانن چیتر بەرگە بگرن. چیتر قسەی خۆش و نمایشەكانی موقتەدا و پەیامەكانی مەرجەعییەت و قسەی پاڵەوانانی سەركوتكردنی سووننە و كورد شەقامی شیعی هێور ناكاتەوە. دەستێوەردانی دەرەكی و كۆدەتا و زەبروزەنگیش دادی ئەوانە نادات كە پازدە ساڵە دەستیان لە خەراپەكاری و گەندەڵی و تایفەگەریدا هەبووە.


پەیچ و ئەكاونتێن لاھۆر شێخ جەنگی ھاتن داخستن – Sibehî سبەھی\nپەیچ و ئەكاونتێن لاھۆر شێخ جەنگی ھاتن داخستن\nBergeh Kurdistan On 06/06/2020 / سیاسی\n.كۆمپانیا فێسبوكێ ب فەرمی ب سه‌دان پەیچ، ھەژمار و ئەكاونت یێن سەر ب ده‌زگه‌هێ زانیاری ژ به‌ر به‌لاڤکرنا نووچه و مژارێن ده‌ره‌و، شاش و سەختە بلۆک کرن\nكۆمپانیا ناڤدار یا فێسبوكێ د داخویانیەكێ دا دبێژە كو كۆمپانیا فێسبوكێ ب فەرمی 234 پەیچ، 71 ئەكاونت، 5 گرووپ و 31 ئەكاونتێن ئینستگرامێ كو ھەموو سەر ب دەزگەھێ زانیاری یێ كو لاھۆر شێخ جەنگی ھەڤسەرۆكێ یەكێتیا نشتمانیا كوردستانێ (یەنەكە) سەرۆكاتیێ دەكە، داخستن/بلۆكرن.\nل گۆر زانیاریێن فێسبوكێ ڤان پەیچ، ئەكاونت و ھەژمار و گرووپان نێزیكی 4 ملیۆن و نیڤ فۆلووەر و فان ھەبوون و 270 ھەزار دۆلارێن ئەمریكی ل وان ھاتنە خەرج كرن. فێسبوكێ ئاشكەرا كریە وان پەیچان زانیاریێن، نەراست و نووچەیێن درەو وەشاندنە و سڤكاتی ب نەیارێن خوە كریە.\nپارلەمەنتەرەكا بەرێ یا تەڤگەرا گۆرانێ د نامەیەكێ دا داخوازێ ژ دۆزگەرێ گستی دكە كو ل سەر پەیچێن دەزگەھێ زانیاری یێ كو لاھۆر شێخ جەنگی سەرۆاكتیێ دكە سكالایێ قەید بكە.\nپەیمان عزەدین پارلەمەنتەرا بەرێ یا تەڤگەرا گۆرانێ كو نھا چالاكڤانا مەدەدنی و خوە سەربخوە ددە زانین، ل سەر داخستنا پەیچ و ئەكاونتێن دەزگەھێ زانیارێ یێ لاھۆر شێخ جەنگی داخوازێ ژ دۆزگەرێ گشتی دكە كو سكالایێ ل سەر دەزگەھێ زانیاری تۆمار بكە ژ بەر كو وان پەیجان سوشیالمەدیا خراب بكارئانینە و سامانێ گشتی ل وان پەیچ و ئەكاونتان ھاتیە مەزاختن.\nل گۆر قانوونزانان دڤێ ل سەر ڤان خالێن ل ژێر سكلا ل سەر لاھۆر شێخ جەنگی كو ئەو ھەموو پەیچ و ئەكاونت د بن سەرۆكاتی و رێڤەبەریا وێ دانە بێ تۆمار كرن:\n1-\tخراب بكارئانینا تۆرێن جڤاكی.\n2-\tبھەدەردانا سامانێ گشتی.\n3-\tزیانگەھاندنا ناڤێ ھەرێما كوردستانێ.\nژ ئالیەك دن ڤە، نھا ژ بۆ ھەر كەسی ب زەلالی ئاشكەرا دبە كا چما ئەو فەوزا و تەڤلیھەڤی ل ناڤ جڤكا كوردی و ب تایبەتی ل سلێمانیێ سەریھلدا یە. ھەروەدسا دیار دبە كا ژ بەر چ ئەو تاوان، كوشتن و رەڤاندنێن ل تخووبێ سلمانیێ دقەومین ھەر زوو خەلك ژ ترسا دەزگەھێ زانیاری ل سەر وان تاوان و كوشتنا بێ دەنگ دبوون و ژ ترسا لاھۆر شێخ جەنگی كسەك نەدوێریا خوە لێ بكە خوە دان و ل سەر باخڤە، وەكە میناك؛ كوشتتا ئامانج بابان، ھەڤژینا وی لانا مھەمەد و كورێ وان یێ ساڤا، تەسلیمكرنا مستەفا سەلیمی كو ژ زیندانا ئیرانێ بۆ ھەرێما كوردستانێ رەڤی بوو ل پێنجوینێ دەزگەھێ زانیاری تەسلیمی ئیرانێ كر و ئیرانێ ژی ئەو ئیعدام كر و گەلەك میناكێن دن.


نەبەز گۆران: چوار لایەنە نارازییەكە، رازین! – WTARIKURD\nلەناو رووبەری سیاسییدا تەنها ئەبلەكان، باسی نائومێدی دەكەن. رووبەری سیاسیی یەكێكە لەو رووبەرانەی بەردەوام كەلێنێك هەیە بۆ سەرلەنوێ خۆ هەڵچنینەوە و، دروستكردنی جوڵەی راستەقینەی پڕ لە وزە، بەڵام دەبێت هێزێك، یان كارەكتەرێكی سیاسیی بیركەرەوە هەبێت بتوانێك ئەو جوڵەیە دروستبكات. ئەشێت لە دۆخێكی كاتیدا متبوونێك بێتە ئاراوە، ئەما ئەم متبوونە نابێتە هۆی دروستكردنی نائومێدی راستەقینە، لای هێزی راستەقینە و كارەكتەری سیاسیی ئەم متبوونە دەبێتە دینەمۆیەك بۆ جوڵەیەكی پێچەوانە، یان بۆ كردەیەكی جیاواز كە سەرلەنوێ تێگەیشتن و دونیابینیەكی نوێ بێنێتە ئاراوە. (نەوشیروان مستەفا، شارەزابوو لەم جوڵەیە لەكاتی متبووندا.)\nدواكۆبوونەوەی چوار لایەنەكە و بەیاننامەكەیان، پێدەچێت وەك ئەوەی تێبینیمانكرد نارازی نەبن و رازی بن! دۆخی هەڵبژاردنی عێراق هێشتا بەرۆكی هەرێمی بەرنەداوە، دۆخێك بوو چاوەرواننەكراو، لەناو ئەو دۆخە ناتەندروستەدا هەموو ئاستەكان پێچەوانە بوونەوە، ئەم دۆخە بە بەیاننامە چارەسەر ناكرێت، بە كردە و جوڵەی راستەقینە چارەسەردەكرێت. پێشتر كۆمەڵێك دۆست هەوڵیاندا ئەم چوار لایەنە كە گوتارەكانیان لەیەكەوە نزیكە، رازیبكەن ببنە یەك لیست و وزەیەكی دیكە بخەنە ناو شەقام و، بە گوتارێك و بلۆكێكی سیاسیی نوێوە بێنە پێش و ئەو وزەیە دروستبكەنەوە، لێ هەوڵەكە ئەنجامی نەبوو.\nئێستاش كە لەبەردەم هەڵبژاردنێكداین، دیسانەوە چوار لایەنەكە لەناو ئەو نەخشەیەدا دەخولێنەوە، كە نەخشەی دوو پارتەكەی دەسەڵاتە. لە دەرەوەی ئەو نەخشەیە هیچ كردەیەكی جیاواز نابینین و، كۆی نیگەرانییەكانیان بریتییە لە بەیاننامە، بەیاننامەش تەنها ئەوەندە كاریگەری هەیە دەیخوێنیتەوە و پاش ئەوە كاریگەری نامێنێت. ئەشێت دوو پارتەكەی ناو دەسەڵات بەكەیفبن، چونكە لایەنەكانی بەرامبەریان هیچ جوڵەیەكی پێچەوانە و، هیچ دونیابینیەكی نوێیان نییە بۆ رووبەرە سیاسییەكە ترس بۆ ئەوان دروستبكات.\nبەپێی هەواڵی رۆژنامەكان كەمتر لە %40 خەڵك ناوی خۆی تۆماركردوە! واتای ئەوەیە كەمتر لە %40 خەڵك دەچن بۆ دەنگدان. ئەمە بۆ خۆی زەنگێكی مەترسیدارە، مەترسی ئەم زەنگە زیاتر بۆ چوار لایەنەكەیە، چاوەرواندەكرێت لە رۆژی دەنگدان بەهۆی كەمی بەژداربوونەوە، كۆمسیۆن لە كۆتاییدا كاتژمێرێك یان زیاتر درێژی بكاتەوە و لەوكاتەشدا دوو پارتەكەی دەسەڵات كاری خۆیان بكەن و رێژەكە بەرزبكەنەوە. دیسان چوار لایەنەكە دەستبكەن بە بەیاننامە بڵاوكردنەوە و بەیاننامەكانیشیان هیچ شوێنێك نەگرێت.\nترسی ئازادیخوازان لە بچوكبوونەوەی چوار لایەنەكە، ترسە لە بەهێزبوونی دوو پارتەكەی دەسەڵات و بچوك بوونەوەی ئەو گوتار و هێزەی بەرگری لە ماف و ئازادی و یاسا دەكات، ترسە لە بچوك بوونەوەی دەنگی نارەزایەتی سیاسیی. ترسە لەوەی گەر ئەم هێزانە لەم هەڵبژاردنەدا بچوك ببنەوە، ئیدی قورسە بە چوارساڵ بتوانن جارێكی دیكە ئەو بڕوایە دروست بكەنەوە، كە هەبوو. لێ پێدەچێت ئەو چوار لایەنە ئەو ترسەیان نەبێت و رازیبن بەو نەخشەیەی ئەوان بچوك دەكاتەوە!\nبەشێكی زۆری خەڵكی نارازی باس لەوە دەكەن لەم هەڵبژاردنەدا بەژداری ناكەن. كەوایە دەبێت ئەو چوار لایەنە دەرك بەم مەترسییە بكەن و رێگایەك بدۆزنەوە. هەمیشە پێش هەڵبژاردنەكان خوێندنەوەكان بۆ رووبەری سیاسیی جۆرێكن و پاش هەڵبژاردن جۆرێكی كە، بەرلەوەی ئەوەی بریارە رووبدات، رووبدات، پێویستە بیرێك بكرێتەوە و جوڵەیەكی پێچەوانە دروستبكرێت.\nئەوانەی هیچ خوێندنەوەیەكی تەندروست شك نابەن بۆ ناسینی رووبەری سیاسیی، بەردەوام باس لە نائومێدی دەكەن، بەردەوام لە دۆخە سایكۆلۆژییەكەی خۆیەوە سەیری رووبەری سیاسیی دەكەن، بێئاگا لەوەی ئەو متبوونە سیاسییەی كە هەیە، نائومێدی نییە، بەڵكو متبوونێكە پێویستی بە جوڵەی پێچەوانەیە تا سەرلەنوێ وزەیەكی پێچەوانە دروست ببێتەوە، نیگەرانییەكە لە متبوون، نەك نائومێدبوون لە تەواوی رووبەری سیاسیی. چاوەروانیكردنی خەڵك لە چوار لایەنەكە ئەشێت لەم دۆخی متبوونەدا دروست نەبێت، چونكە پێناچێت چوار لایەنەكە بیانەوێت ئەو جوڵە پێچەوانەیە دروستبێت و ناشیانەوێت وزەیەكی جیاواز بخەنە ناو رووبەرە سیاسییەكەوە و، لەناو نەخشەی دوو پارتەكەدا رازین بە دۆخەكە و نیگەرانبوونیشیان لە چوارچێوەی بەیاننامەدایە، نەك لە چوارچێوەی كردەی راستەقینە.\nبۆیە ئەكرێت لەم قۆناغەدا ناوی هێزی رازیبوونیان لێبنرێت، ئەو هێزە رازیانەی لەگەڵ رەوتەكەدا دەڕۆن و دەستو پەنجە لەگەڵ ئەو دۆخە نەرمدەكەن، كە دوو پارتەكەی دەسەڵات دروستییانكردوە و، لە دوای هەڵبژاردنەكانیش بەو شێوەیە دەیانبینینەوە كە ئێستا وێنایان دەكەین.


ڕێكخراوی جیهانی پێشمەرگە لەسەر چەند ڕێسایەك ڕادەهێنێت\nئەمینداری گشتیی وەزارەتی پێشمەرگەی حكوومەتی هەرێمی كوردستان ڕای گەیاند، رێكخراوێكی جیهانی ژمارەیەك ڕێسایی هێناوە بۆ هێزەكانی پێشمەرگە كە پێوەی پابەند بن بەهۆی ئەوەی هێزەكانی پێشمەرگە جەنگاوەرن و بكوژ نین\nئەمڕۆ چوارشەم 11ی تەمووز/ یۆلیۆ، جەبار یاوەر ئەمینداری گشتیی وەزارەتی پێشمەرگەی حكوومەتی هەرێمی كوردستان دوابەدوای كۆبوونەوەی لەگەڵ ڕێكخراوی جنێڤ لە لێدوانێكی ڕۆژنامەوانی ڕای گەیاند، ڕێكخراوەكە پرۆتۆكۆڵی لەگەڵمان كردووە بۆ كردنەوەی خول لەكاتی شەڕدا و پاراستنی هاووڵاتییان و هێزەكان دەخرێتە چوارچێوەی كۆمەڵێك ڕێسا كە لە وڵاتانی دنیا جێبەجێ دەكرێ و رێساكانیش تایبەتە بە مافی مرۆڤ.\nزیاتر گوتی، هەموو هێزەكانی هەرێمی كوردستان پابەندی رێساكان دەبن و هێزەكانی پێشمەرگە جەنگاوەرن و بكوژ نین، بۆیە دەبێ پابەندی چەند ڕێسایەكی تایبەتی جیهانی بن.\nئەمینداری وەزارەتی پێشمەرگەی حكوومەتی هەرێمی كوردستان ئاماژەی بەوە كرد لەسەر سووتانی كۆگاكانی چەك لیژنەكان كاروبارەكانیان بەردەوامە، بۆیە تا ئەنجامەكان دەرنەچن ناتوانن قسەی لەسەر بكەن.\nجەبار یاوەر دووپاتی لەوە كردەوە كە ژمارەیەك چاكسازی لەناو وەزارەتی پێشمەرگەی حكوومەتی هەرێم جێبەجێ دەكرێ و ژمارەیەك پڕۆژەیش بۆ ئەوە هەیە.\nلەبارەی گەڕانەوەی هێزی پێشمەرگەی كوردستان بۆ كەركووك، بەرپرسەكەی وەزارەتی پێشمەرگە گوتی، هیچ كۆبوونەوەیەكی فەرمی لەوبارەیەوە نییە و داواكاری وەزارەتی پێشمەرگە جێبەجێكردنی كاری هاوبەشە لە نێوان هێزە عێراقییەكان و هێزی پێشمەرگە.\nخامەنەیی فه‌رمانده‌ى سوپای پاسدارانی گۆڕی\nهه‌نارده‌ی نه‌وتی ئێران ده‌گه‌یه‌نرێته سفر و ئه‌مڕۆ ئه‌مه‌ریكا بڕیاری تر ده‌دا\nچوار بەرپرسی تری كۆمەڵ دەستلەكاركێشانەوەیان ڕاگەیاند


پارتی ژیانی ئازادی کوردستان- پژاک بۆ بەڕێز: حیزبی دیموکراتی کوردستان\nدەسپێک سەرەخۆشی پارتیمان ئاراستەی بنەماڵەی شەهیدان و حیزبی دیموکراتی کوردستان دەکەین. لەم سەردەمە هەستیارەدا کە ئاڵوگۆڕی لە ناوچەکەدا بەخێرایی دەچێتە پێش، پێویستە گەلی ئێمە بە هەستیاری و بەشێوەیەکی زانستیانە ئەم دۆخە لێکداتەوە و بە پێی ئەم ڕەوشە لەچوارچێوەی پلان و پڕۆژەی نەتەوەیی و بەڕوحی ئازادیخوازی هەڵسوکەوت بکات. تێگەیشتن لە پلانەکانی دوژمنانی گەلەکەمان ڕێگە خۆشکەر دەبێت لەداڕشتنەوەی سیاسەتی دروست و عیلمانی پێشڕەوان و ئەم شێوازە گەیشتن بە ئامانجی گەلەکەمان بۆ ئازادی و سەربەستی نیزیکتر دەکاتەوە.\nبەڕێزان، بنەماڵەی شەهیدانی ئەم ڕووداوە تێرۆڕیستیانە و کادیر و ئەندامان و بەڕێوەبەرانی حیزبی دیموکراتی کوردستان، لەناخی دلگرانی خۆمان لەهەمبەر ئەم خەسارە مەزنە دەردەبڕین و هیوای چاکبوونەوە بۆ برینداران دەخوازین. ئەم کردەوە قیزەونەی کۆماری ئیسلامیی ئێران لەچوارچێوەی کۆنسێپتێکی گشتی کە لەدژی ئازادی گەلەکەمان پەیڕەو دەکرێت و پێویستە هەموو پێشەنگانی گەلەکەمان ئەم بابەتە بە وردی بنرخێنێ و بە باشی لێ تێبگەن کە بە گشتی ئەم سیستمە دیکتاتۆر ق تۆتالیتەرە دژی هەر جۆرە ئازادی و ئازادیخوازییە و هەموو بەهاکانی مرۆڤایەتی ژێر پێ ناوە.\nبە تێگەهێشتنی ئێمە لەم قۆناخە هەستیارەدا زیاتر لەهەموو کات و ساتێکدا، زەروورەت و پێویستی یەکڕیزی گەل و ئازاتیخوازان و هەوڵدان بۆ یەکڕیزی نەتەوەیی دەخوازێت. لەم قۆناخە هەستیارەدا بۆ گەیشتن بە ئامانجەکانی نەتەوەیی، کە مەترسی پاکتاوکردن لەئارادایە، یەکڕیزی تێکۆشان و خەبات پێویستییەکی حەیاتییە.\nلەکۆتاییدا جارێکی تر سەرەخۆشی خۆمان ئاراستەی گەلی کورد و بنەماڵەی شەهیدان و حیزبی دیموکراتی کوردستان دەکەین و هیوای سڵامەتی و چاکبوونەوە بۆ برینداران ئاواتەخوازین.\nهاوسەرۆکایەتی کۆدار- پەژاک


فەوزی ڕەمزی : ساڵ و ڕۆژمێری ( کوردی ،، عارەبی ،، زاینی ،، ئێرانی ) . – WTARIKURD\nفەوزی ڕەمزی : ساڵ و ڕۆژمێری ( کوردی ،، عارەبی ،، زاینی ،، ئێرانی ) .\nبەشی چوارەم :\nساڵی هەتاوی ( خورشیدی ) واتە ساڵی ئێرانی .\nئەم رۆژمێرە بە شێوەیەکی بەربڵاو لە ئێران و ئەفغانسان / دا پەیڕەو دەکرێت. ساڵی هه‌تاوی ( خورشیدی ) له بنه‌ڕه‌تدا دەگەڕێتەوە بۆ سەرودەمانی بابلی و كلدانییه‌كان كه یەکێك بوون لە شارستانییه‌تێكی کۆن و دێرین . پارسەکان لە پێشدا ڕۆژمێری تایبەتی خۆیان هەبوو کە مووگە زەردەشتییەکان زۆر بە وردی دایان ڕشتبوو ، بەڵام کاتێك ئیسلام ناوچەکەی گرت و لەبەر بەرژەوەندی تایبەتی خۆیان کە بەرامبەر وەرگرتنی باج و خەراج و جزییە ، هاتن هەموو ڕۆژمێرکانی تریان لابرد و ڕۆژمێری کۆچی / یان بەسەردا سەپاندن .\nبەڵام لە کۆتایی سەدەی پێنجەمدا و لە سەرودەمانی ( جەلالە ئەلدین مەلەكشای سەلجووقی ) دا ڕۆژمێرێکی نوێیان تایبەت بە خۆیان هێنایە ئاراوە . جەلالەدین شا داوای لە ” عومەر خەیام ” ی شاعیر و ماتماتیکزان و ئەستیرەناسی بەناوبانگ کرد کە هەوڵی بخاتەگەر لەم بوارەدا ، ئەویش بە یارمەتی و هاوکاری چەندین زانا و ئەستێرەناسی ئەو سەردەمە هەستان بە دانان و رێکخستنی ئەو ڕۆژمێرە کە هەتا ئێستایش هەر بە ” ڕۆژمێری جەلالی ” دەناسرێت . ئەوەی شایانی باسی لێوەکردنە ئەوەیە ، کە ڕێژەی هەڵە لە ڕۆژمێرەکەی عەمەر خەیام و ئەو کۆمەڵە زانایانەدا ئەوەیە بە هەر ڕۆژێك لە 3.8 ملیۆن ساڵدا بەرامبەر بە ڕێژەی هەڵە لە ڕۆژمێری زاینییدا ئەگاتە ڕۆژێك لە 3300 ساڵدا . لەو ڕۆژمێرەدا ساڵ لە 12 مانگ پێکهاتووە و مانکیش 30 ڕۆژ بوو بەڵام لە کۆتایی ساڵدا ( 5 ڕۆژ ) بە زیادە دەمایەوە و لە ساڵی پڕیشدا ( leap year) ئەوا( 6 ڕۆژ ) بە زیاد دەمایەوە . ئەم ڕۆژمێرە تا سەرودەمانی ( ڕه‌زاشای په‌هله‌وی ) ، کاری پێدەکرا ، بەڵام له ساڵی 1925دا ڕۆژژمێرێك كه هەر له‌سه‌ر بنه‌مای ڕۆژژمێری جه‌لالی ئاماده كرابوو ئاراسته‌ی په‌رله‌مانی ئێران كرا و بوو به ڕۆژژمێری دەوڵەتی ئێران . ئەم ڕۆژژمێرە به‌گوێره‌ی سووڕی زه‌وی به ده‌وری خۆردا ( خورشید ) داڕێژراوه ، بۆیه پێی ده‌ڵێن : ڕۆژژمێری خورشیدی واتە هه‌تاوی . هه‌ر ساڵێك نزیکه‌ی 365 ڕۆژ ، 5 کاژێر و 49 خوله‌که .\nیه‌كه‌م ساڵی ڕۆژژمێره‌كه :\nساڵی ده‌ستپێكی ئه‌و ڕۆژژمێره ، واته ساڵی یەکی ڕۆژژمێره‌كه ، ئه‌و ساڵه‌یه كه پێغه‌مبه‌ری ئیسلام (د.خ.) له شاری مه‌كکە / وه كۆچده‌كات بۆ شاری مه‌دینه ( ساڵی 622 ی زایینی ، لای هەندێکیش دەڵێن ساڵی 621 ) بوو . هه‌ر بۆیه به ساڵی هه‌تاوی ده‌ڵێن : ساڵی کۆچیی هه‌تاوی یان هجری شمسی .\nبەڵام ئەوەی گرنگە دەمەوێت باسی لێوە بکەم ئەوەیە کە شای ئێران ( موحه‌مه‌د ڕه‌زا په‌هله‌وی ) ، ویستی ساڵی یەکی ڕۆژژمێره‌كەیان بكاته كاتێك كه ئیمپراتۆریی ماد هەرەسی هێنا و ڕووخێنرا و ئەوجا پاشایه‌تیی ” هه‌خامه‌نشی پارس ” بۆ یه‌كه‌م جار له ئێراندا ده‌سه‌ڵاتی گرته ده‌ست .\nله ڕێكه‌وتی 24 / 12 / 1354 مه‌جلیسه‌كانی پەڕلەمان و پیران بڕیاریان دا كه ده‌ستپێكی ڕۆژژمێری ئێرانی ببێته ده‌ستپێكی پاشایه‌تیی كوروش ( یه‌كه‌م پاشای هه‌خامه‌نشی كه ئیمپراتۆریی ماد / ی ڕووخاند و به‌و جۆره پارسه‌كان ده‌سه‌ڵاتیان گرته ده‌ست ) .\nله ده‌ستپێكی ساڵی 1355دا ڕۆژژمێری پاشایه‌تی به‌كارهێنرا و بوو به ساڵی 2535ی پاشایه‌تی . به‌ڵام به سه‌رهه‌ڵدانی شۆڕشی ئێران كه بوو به هۆی ڕووخانی حكوومه‌تی پاشایه‌تی له ئێراندا ، ئه‌و بیرۆكه‌یه تێك چوو و له ڕێكه‌وتی 5 / 6 / 1357 دا ڕۆژژمێری پاشایه‌تی هه‌ڵوه‌شێنرایه‌وه و بووه‌وه به ( كۆچیی هه‌تاوی واتە هجری شمسی ) .\nیه‌كه‌م ڕۆژی ڕۆژژمێره‌كه :\nڕۆژی ده‌ستپێكی ڕۆژژمێره‌كه ، كرایه یەکی به‌هار، كه 1ی نه‌ورۆزی ئه‌و ساڵه بوو كه په‌یامبه‌ری ( د خ ) ئیسلام تێیدا كۆچ (هجرت) ی كردبوو بۆ مه‌دینه . (1/1/1 ی ساڵی هه‌تاوی به‌رانبه‌ر بوو له‌گه‌ڵ ڕۆژی هه‌ینی 19ی مارتی 622 ی زایینی) .\nكه‌وا بێت ساڵی 1ی هه‌تاوی = ساڵی 622 ی زایینی ، واته ساڵی زایینی 621 ساڵ له ساڵی هه‌تاوی زیا‌تره : 622 – 1 = 621 .\nکه‌وا بێت ، ئێرانییه‌کان له ڕۆژژمێری جه‌لالیدا به تیرێك دوو نیشانیان پێکاوه ، هه‌م مێژوو و هەم دابونه‌ریتی خۆیان پاراستووه ، لە هەمان کاتیشدا ڕۆژێکی گرنگی ئیسلامییان به‌کار هێناوه :\n1 – یه‌که‌م ڕۆژی ساڵ ، 1 ی نه‌ورۆزه ، که دابونه‌ریتێکی دێرینه‌ی خۆیانە .\n2 – یه‌که‌م ساڵی ڕۆژژمێره‌که ، واته ساڵی 1 ی ڕۆژژمێره‌که ، ساڵی کۆچ (هجرت) ی پێغه‌مبه‌ری ئیسلامه ( د خ ) له مه‌ککه بۆ مه‌دینه ، که بۆنه‌یه‌کی گرنگه له جیهانی ئیسلامدا .\nمانگه‌کانی ڕۆژژمێری ئێرانی ، كه بنه‌ڕه‌تی ئاڤێستایییان هه‌یه بریتین له :\n* به‌هار / ( فەروەردین 31 ڕۆژە ،، ئەردیبەهێشت 31 ڕۆژە ،، خورداد 31 ڕۆژە ) .\n* هاوین / ( تییر 31 ڕۆژە ،، ئەمورداد 31 ڕۆژە،،شەهریوەر 31 ڕۆژە ) .\n* پاییز / ( میهر 30 ڕۆژە ،، ئابان 30 ڕۆژە ،، ئازەر 30 ڕۆژە ) .\n* زستان / ( دەی 30 ڕۆژە ،، بەهمەن 30 ڕۆژە ،، ئەسفەند 29 یا 30 ڕۆژە ) .\nگۆڕینی ساڵی زایینی بۆ هه‌تاوی :\nلەبەرئەوەی ساڵی زایینی و ساڵی هه‌تاوی له یه‌ك ڕۆژدا ده‌ست پێناكه‌ن ، كه‌واتە ناشتوانن به‌رانبه‌ری یه‌ك بوەستنەوە .\nئەوجا بۆ گۆڕینی ئه‌و دوو ساڵە بۆ یه‌كتری دوو ئه‌گه‌ر هه‌یه :\n1 – ئه‌گه‌ر له نێوان 1 ی یانوار ( کانوونی دووەم ) هه‌تا 20- 21 ی مارت ـ به‌سته به‌وه‌ی كه نه‌ورۆز بكاته كام له‌و ڕۆژانه ـ (1 ی نه‌ورۆز ) ی ئه‌و ساڵه زایین/ ییه بێت ، 622 ساڵ له ساڵه زایینییه‌که که‌مده‌که‌ینه‌وه .\nبۆ نموونه بۆ ساڵی 2016ی زایینی ئەوا ده‌کاتە : 2016 – 622 = 1394\n2 / ئه‌گه‌ر دوای 20 – 21 ی مارت ( ١ی نه‌ورۆز ) هه‌تا کۆتاییی ئه‌و ساڵه زایینی/ یه بێت ، 621 ساڵ له ساڵه زایینییه‌که که‌م ده‌که‌ینه‌وه .\nبۆ نموونه بۆ ساڵی 2016ی زایینی ئەوا دەکاتە : 2016 – 621 = 1395 . هەروەها بە پێچەوانەیشەوە ئه‌گه‌ر ساڵی هه‌تاویمان هه‌بێت و بمانەوێت بیکه‌نه زایینی ئەوا به‌پێچه‌وانه‌ی سه‌ره‌وه کار ده‌که‌ن : 1394 + 622 = 2016 ز،،، 1395 + 621 = 2016 ز .\nبۆمانده‌ر كه‌وت كه ڕۆژژمێری ئێرانی ، هاوکات که ڕۆژژمێرێکی هه‌تاوییه ، ڕۆژژمێرێکی کۆچیشه .\nزەردەشت عوسمان: یەکەمین زەنگی کوشتنم لێیدا !\nشيرزاد شيخاني : خللووووووووه ؟!.


ڕه‌شت، شارێکی جوان له سرووشته هه‌میشه سه‌وزه‌که‌ی باکوری ئێران - پزیشکی مۆد توریسم\nئێران به وڵاتێکی ده‌وڵه‌مه‌ند له ڕووی گه‌شتیارییه‌وه هه‌ژمار ده‌کرێت. وڵاتێک که خاوه‌ن ئاسه‌واری مێژوویی و ڕاکێشیگه‌لی سرووشتییه. باکوری ئێران هه‌میشه به جه‌مسه‌رێکی به‌هێزی گه‌شتیاری به تایبه‌ت بۆ گه‌شتیارانی بیانی ناسراوه.\nبه پێی ڕاپۆرتی جام کوردی، پارێزگای گیلان و شاری ڕه‌شت وه‌ک ناوه‌ندی ئه‌م پارێزگایه، یه‌کێک له‌و شار و ناوچانه‌یه که به هۆی که‌ش و هه‌وای تایبه‌ت و سرووشتی جوان و دڵڕفێنی و هه‌روه‌ها بوونی چه‌ندین ئاسه‌واری گرنگی مێژوویی یه‌کێک له ئامانجه گه‌شتیارییه‌کانی خه‌ڵکی ئێران و ته‌نانه‌ت گه‌شتیارانی بیانیشه. له درێژه‌دا ناوی چه‌ندین شوێنی گه‌شتیاری شاری ڕه‌شت ده‌خه‌ینه‌ڕوو.\nما‌ڵه‌که‌ی میزا کوچه‌ک خانی جه‌نگه‌لی\nله سه‌ردانی شاری ڕه‌شت، بێ گومان یه‌که‌م هه‌ڵبژارده‌ی گه‌شتیاران بۆ به‌سه‌رکردنه‌وه‌ی شوێنه مێژووییه‌کان، ماڵه‌که‌ی خه‌باتگێڕی ناسراوی ئه‌م ناوچه‌یه میرزا کوچه‌ک خانی جه‌نگه‌لییه. ئه‌م بینایه ماوه‌ی بۆ ماوه‌ی 85 ساڵ که‌سی تێدا نه‌بووه و وه‌ک وێرانه‌یه‌کی لێکرابوو که له ئاکامدا له ساڵی 2003 به پشت به‌ستن به کۆمه‌ڵێک وێنه و ئه‌رشیڤی په‌یوه‌ندیدار، له سه‌ر ئه‌رکی دانیشتووانی ناوچه‌که نۆژه‌نکرایه‌وه و ڕۆژانه پێشوازی له گه‌شتیاران ده‌کات.\nماڵی ئه‌برێشمی ڕه‌شت\nله گه‌ڕه‌کی سه‌یقه‌لانی ڕه‌شت، خانوویه‌ک له سه‌رده‌می قاجاڕ به یادگار ماوه‌ته‌وه که به هۆی ئه‌وه‌ی که خاوه‌نه‌که‌ی که‌سێک به ناوی حاجی میرزا ئه‌برێشمی بووه، به ناوی ماڵی ئه‌برێشمی ده‌ناسرێت. ئه‌م ماڵه له دوو ته‌لاری چینی و ئاوێنه پێکهاتووه و دیمه‌نێکی جوان به گه‌شتیاران ده‌به‌خشێت.\nکانیاوی ئاوی سوێری لاکان\nله ڕۆژهه‌ڵاتی گوندی ئاغادانا پیر و له سه‌ر ڕێگای ڕه‌شت بۆ لاکان، له دارستانه جوانه‌کانی ناوچه‌که کانیاوێکی ئاوی سوێر به ناوی لاکان ده‌بینرێت. ئاوی کانیاوه‌که به هۆی بوونی ڕێژه‌یه‌کی زۆر له خوێ هه‌ر به‌م ناوه ناسراوه. خه‌ڵکی ناوچه‌که ئاوی کانیاوه‌که به پیرۆز ده‌زانن و له وه‌رزی گه‌رمی ساڵیش بۆ چاره‌سه‌رکردنی نه‌خۆشییه‌کانی پێست که‌ڵکی لێ وه‌رده‌گیرێت.\nله 93 کیلۆمه‌تری شاری ڕه‌شت له به‌شی باشوری پارێزگای گیلان، شارێک به ناوی لۆشان هه‌یه که ڕووبارێک به ناوی ڕووباری شاهڕوود وه‌ک لقێک له ڕووباری سپیدڕوود تێیدا تێپه‌ڕ ده‌بێت. له سه‌ر ئه‌م ڕووباره‌ش پردێکی کۆن ده‌بینرێت که 100 مه‌تر درێژیی هه‌یه و 7 ئه‌ستوونی له خشت بۆ درووست کراوه.\nمه‌زاری میرزا کوچه‌ک خانی جه‌نگه‌لی\nله سه‌ردانی شاری ڕه‌شت و به سه‌رکرده‌نه‌وه‌ی ماڵه‌که‌ی میرزا کوچه‌ک خانی جه‌نگه‌لی، گه‌شتیاران سه‌ردانی مه‌زاره‌که‌ی ئه‌م خه‌باتگێڕه به‌ناوبانگه‌ی ئێرانیش ده‌که‌ن که ده‌که‌وێته باشوری شاری ڕه‌شت و له سلێمانده‌رابی پارێزگای گیلانه.\nبازاڕی ڕۆژی ڕه‌شت\nبازاڕی ڕۆژی ڕه‌شت یان هه‌مان بازاڕه گه‌وره‌که‌ی ئه‌م شاره به ڕووبه‌رێکی زیاتر له 24 دۆنم له به‌شی کۆن و مێژوویی ئه‌م شاره‌دایه و به ناوه‌ندی چالاکییه بازرگانییه‌کانی پارێزگای گیلان هه‌ژمار ده‌کرێت. کاروانسه‌راکانی ئه‌م بازاڕه یه‌کێک له ڕاکێشیگه‌له گه‌شتیارییه‌کانی پارێزگای گیلانه و له سه‌رده‌می قاجاڕ و سه‌ره‌تای ده‌سه‌ڵاتدارێتی پاڵه‌وییه‌کان وه‌ک ناوه‌ندی بازرگانی ڕه‌شت بنیات نراوه. له چه‌ندین به‌شی بازاڕه‌که‌دا ئاسه‌واری که‌لتوری ناوچه‌که ده‌بینرێت. چالاکییه‌کانی ئه‌م بازاڕه هه‌ر ئێستاش دیمه‌نی کۆن و مێژوویی ناوچه‌ی گیلانی پێوه ده‌بینرێت. به گشتی ده‌توانین بڵێین که ئه‌م بازاڕه له‌وه‌دا سه‌رکه‌وتوو بووه که مێژووی خۆی بپارێزێت و مۆدڕنیزم کاریگه‌رییه‌کی ئه‌وتۆی له سه‌ر نه‌بووه.\nله نزیک مه‌زاری ئاغا سه‌ید شه‌ریف له نزیکی قه‌زای شه‌فت چه‌ندین گۆل ده‌بینرێن که سرووشتێکی زۆر جوانیان هه‌یه. یه‌کێک له گه‌وره‌ترینی ئه‌م گۆلانه‌ش گۆلی به‌نداوی سه‌قاڵکساره که له هه‌ر چوار وه‌رزی ساڵدا سرنجی خه‌ڵک و گه‌شتیاران ڕاده‌کێشێت و له نزیک گوندێکه به‌م ناوه. وشه‌ی سه‌قاڵکسار به واتای شوێنی ئاوخواردنی باڵنده‌کانه و له ڕابردوودا باڵنده‌کان سه‌ردانی ئه‌م گونده‌یان کردووه و له‌و کانیاوه‌ی گونده‌که ئاویان ده‌خوارده‌وه و به‌م هۆیه‌شه‌وه ناوی گونده‌که‌یان ناوه سه‌قاڵکسار.\nتاڵاوی به‌نده‌ر ئه‌نزه‌لی\nتاڵاوی نێوده‌وڵه‌تی یان هه‌مان تاڵاوی ئه‌نزه‌لی له نزیکه‌ی 40 کیلۆمه‌تری باکوری ڕه‌شت و له باشوری ڕۆژئاوای قه‌زای به‌نده‌ر ئه‌نزه‌لی و ده‌ریای خه‌زه‌ردایه. ئه‌م تاڵاوه شوێنی مانه‌وه‌ی باڵنده ئاوییه‌کان و په‌ناگه‌ی ئه‌و باڵندانه‌شه که له شوێنه‌کانی دیکه‌وه ڕوو له‌م ناوچه‌یه ده‌که‌ن. پانتایی ئه‌م تاڵاوه له وه‌رزی زستان و به‌هار به هۆی زۆربوونی ڕێژه‌ی بارینه‌کانه‌وه ده‌گاته 120 کیلۆمه‌تری چوارگۆشه و له وه‌رزی هاوین و پاییزدا بۆ 80 کیلۆمه‌تری چوارگۆشه داده‌به‌زێت.\nمۆزه‌خانه‌ی که‌له‌پوری گونده‌کان\nکاتێک که سه‌ردانی پارێزگای گیلان و شاری ڕه‌شت ده‌که‌یت، له کیلۆمه‌تری 18 ی دووسایدی ڕه‌شت – قه‌زوێن، نزیکه‌ی بنکه‌ی هاوتووچۆی ڕێگای سه‌راوان – ڕه‌شت، تابلۆیه‌ک سرنجت ڕاده‌کێشێت که له سه‌ری نووسراوه: مۆزه‌خانه‌ی که‌له‌پوری گونده‌کانی گیلان. ئه‌م مۆزه‌خانه‌یه دیمه‌نێک له ژیانی ڕابردووی گونده‌کانی پارێزگای گیلان ده‌خاته‌ڕوو. داب و نه‌ریت، پیشه‌سازی ده‌ستی و چه‌ندین تایبه‌تمه‌ندی دیکه‌ی گونده‌کانی پارێزگای گیلان به ئاسانی له‌م مۆزه‌خانه‌یه‌دا ده‌بینرێت.\nبێ گومان له شاری ڕه‌شت و سرووشته هه‌میشه سه‌وزه‌که‌ی، چێژێکی زۆر له گه‌شت و سه‌یرانه‌که‌ت وه‌رده‌گریت.


چەند دەرس ژ شەرێ قامیشلۆ – Sibehî سبەھی\nچەند دەرس ژ شەرێ قامیشلۆ\nBergeh Kurdistan On 27/04/2021 / سیاسی\nل باژارێ قامیشلۆ، رۆژاڤایێ كوردستانێ، بەری چەند رۆژان د ناڤبه‌را چه‌کدارێن پەیەدێ و ملیسێن ڕ‌ژێما سوریێ دا شه‌ر و پەڤچوون دەست پێ كرن. جار جاران ب ناڤبەینكاریا رووسیایێ ئاگربه‌ست هاته ڕاگەهاندن، لێ ھەر دوو ئالیان گوھ نه‌دانێ و ئاگربەست بن پێ كرن و ئێریشێ بنگه‌هێن هه‌ڤ یێن له‌شکه‌ری كرن. ملیسێن ڕژێمێ (چەكدارێن بەرەڤانیا نشتمانی) ژ هنده‌ک عه‌شیرێن عه‌ره‌بان پێک تێن و به‌شه‌ک ژ باژارێ قامیشلۆ د ده‌ستێ وان دا یه.\nقامیشلۆ ب سەر 3 به‌شێن بنگه‌هین دابەش بوویە، به‌شه‌ک د بن ده‌ستهلاتداریا پەیەدێ دا یە، به‌شه‌ک د بن ده‌ستهلاتداریا ملیسێن ڕ‌ژێمێ د یەا و به‌شه‌ک ژی د بن ده‌ستهلاتداریا ئاسایشا ھكومەتا سوریێ ب خوه دا یه. هه‌روه‌ها تاخه‌ک ژی كو پرانی سوریانی لێ هه‌نه و ئه‌و ب خوه ل تاخا خوه خوەدی ده‌ستهلاتن.\nھندی شه‌رێ داعیشێ هه‌بوو ناکۆکیێن د ناڤبه‌را هێز و ئالیێن ڕژێمێ و پەیەدێ دا گه‌له‌ک نەدھاتن دیتن. جار جارا هنده‌ک ناکۆکیان ڕووبدان ژی ب ئاوایه‌کی دهاتن چاره‌سه‌رکرن. لێ نها ڕۆژ ب ڕۆژ رژێما سوریێ ده‌ستهلاتداریا خوه به‌رفره‌ھ دکه و ب ته‌ڤاهی سه‌رده‌ستیێ ل ئۆپۆزسیۆنا سوریێ دکه. ژ ئالیه‌ک دن ڤه ل ڕۆژاڤایێ کوردستانێ ژی گەلەك دەڤەر و ب تایبەتی ناڤەندا باژارێ قامیشلۆ د بن دەستێ حكومەتا سوریێ دا یە.\nگەلۆ ئەگەر سبەھی حكومەتا سوریێ بخوازە دەستێ خوە دەینە سەر ھەموو رۆژاڤایێ كوردستانێ دێ ھەلوەستا پەیەدەێ و رێڤەبەریا خوەسەر چ بە؟\nوەكی ئەم ھەموو دازنین دەما شەرێ ناڤخوەیی ل سوریێ دەست پێ كر، حكومەتا سوریێ ب لھەڤھاتن دگەل پەیەدێ ژ رۆژاڤایێ كوردستانێ ڤەكشیا و ھێزێن حكومەتێ ب تەنی ل چەند خالێن گرنگ مان كو یەك ژ وان باژارێ قامیشلۆ و بالەفرخانەیا قامیشلۆ یە. ئانكو چو شەرێ پێكدانان د ناڤبەرا لەشكەرێ سوریێ و پەیەدێ دا چێ نەبوون و لەشكەرێ سوریێ بێ شەر ب رێكەفتن ئەو دەڤەر تەسلیمی پەیەدێ كرن. ئەگەر نھا حكومەتا سوریێ داخواز ژ پەیەدێ بكە كو وان دەڤەران بێ شەر جارەكا دن ڤەگەرینە بن كۆنترۆلا حكومەتێ دێ پەیەدە چبكە؟\nوەك تێ زانن ڕووسیا ب ھەر ئاوایی پشتگریا رژێمێ دکه و هه‌تا گه‌له‌ک جهێن كو د ده‌ستێ پەیەدێ دا بوون، ب داخوازیا ڕووسیایێ ڕاده‌ستێ رژێمێ هاتنه کرن.\nژ ئالیه‌ک دن ڤه، ڕووسیا دخوازه کو چه‌کدارێن پەیەدێ د پاشه‌رۆژێ دا ببن به‌شه‌ک ژ لەشكەرێ ڕ ژێما سوریێ. ژ خوه ئه‌ڤ یه‌ک د سه‌ری دا ب ڤی ئاوایی هاتبوو پلان کرن. لێ پشتی هه‌لوه‌ستا ئه‌مرکایێ و پەیوه‌ندیێن ئەمریایێ ل گه‌ل هەسەدێ ئه‌ڤ یه‌ک هاته گوهه‌رتن.\nباندۆرا ئەمریكایێ ب ته‌مامی ل سه‌ر هەسەدێ هه‌یه، هه‌تا گه‌له‌ک جارا ئەمریكا هەسەدێ ژ پەیەدێ/پەكەكێ جودا دبینه و ل گۆرا وێ ژی ته‌ڤدگه‌ره. لێ د ڕاستیا خوه دا باندۆرا سەرەكی ل سه‌ر هەسەدێ باندۆرا پەكەكێ یه و ڤێ یەكێ ژی وەسا كریە كو ناكۆكی د ناڤا ھەسەدێ دا چێ ببن و ھەسەدە د ناڤبه‌را ئەمریكا و سیاسه‌تا پەكەكێ دا تێ و دچه.\nهەسەدە پرانیا جارا وه‌ک ھێزەك د بن باندۆرا هێزێن هه‌ڤپه‌یمانیان دا ته‌ڤدگه‌ره و شه‌رێ وان یێ بنگه‌هین ل دژێ داعیشێ یه . گەلۆ دێ د پرسا ڕۆژاڤایێ کوردستانێ دا ب سه‌رێ خوه وه‌ک هێزه‌ک ل گۆرا سیاسه‌تا ئەمرکایێ ته‌ڤبگه‌ره ،یان دێ جاره‌کا دن ب ته‌مامی وه‌ک ھێزەكا پەكەكێ ته‌ڤبگه‌ره، ھەتا نھا ئەڤ پرس نه گه‌له‌ک زه‌لاله. لێ تشته‌ک هه‌یه کو، شک تێدا نینە، ئه‌گه‌ر ل ڕۆژاڤایێ کوردستانێ یه‌کره‌زیه‌ک د ناڤا کوردان ب خوه دا چێ نەبە، دێ د پاشه‌رۆژێ دا چه‌کدارێن پەیەدێ ببن به‌شه‌ک ژ هێزێن ڕ‌ژێما سوریێ. ژ بلی ڤێ وان چو رێكێن دی نینن  و ئه‌ڤ یه‌ک داخوازا شیعه‌یێن ئیراقێ، ئیرانێ و هه‌روه‌ها یا ڕووسیایێ ژی یە.\nلێ ئه‌گه‌ر هه‌ڤدیتن و پێڤاژۆیا ژ بۆ یه‌کرێزیا ناڤبه‌را ئه‌نەکەسێ و پەیەدێ دا به‌رده‌وام به و بگه‌هه ئه‌نجامه‌کی، دێ ڕه‌وشا کوردا بێ گوهه‌رتن و ڕۆژاڤایێ کوردستانێ ببه خوه‌دی ستاتویه‌کا سیاسی و ناڤنه‌ته‌وی ژی\nهه‌روه‌ها پەكەكە/ قه‌ندیل یه‌کرێزیا د ناڤا کوردان دا ل ڕۆژاڤایێ کوردستانێ وه‌ک گەفەكێ ل هەمبه‌ر خوه دنرخینه. د ڕاستیێ دا ژی ئه‌ڤ یه‌ک پێكبھێت و ساتاتویه‌کا کوردا ل سه‌ر خاکا ڕۆژاڤایێ کوردستانێ ببه ڕاستیه‌ک، ئه‌ڤ دێ ببه داویا سیاسه‌تا قرێژ ئا پەكەكێ و له‌یزتکێن ده‌وله‌تێن داگرکه‌رێن هه‌رێمێ ژی. دێ ئه‌ڤ یه‌ک ڕێ ژی خوەش بكە كو تێكەلیێن باشوور و رۆژاڤایێ كوردستانێ بە رب پێش بچن و ئه‌ڤ دبه هێڤیه‌ک مه‌زن ژ بۆ ده‌وله‌تبوونا کوردا ژی. ژ خوه ترسا مه‌زنا ئیرانێ، ڕ‌ژێما سوریێ، ملیسێن شیعه‌یێن ئیراقێ (حه‌شدا شه‌عبی) و حزبوڵاها لبنانێ و ترکیێ هه‌موو ئه‌ڤه یە.


3 كەس كێبڕكێی بردنەوەی پۆستی سەرۆكایەتی سوریا دەكەن - تۆڕی میدیایی خەڵک\n3 كەس كێبڕكێی بردنەوەی پۆستی سەرۆكایەتی سوریا دەكەن\nباڵیۆزی سوریا لە ئێران ڕایدەگەیەنێت، بڕیارە 26ی ئەم مانگە هەڵبژاردنەكانی سوریا بەڕێوەبچێت.\nشەفیق دیوب باڵیۆزی سوریا لە ئێران بە میدیای ئێرانی ڕاگەیاند، بڕیارە هەڵبژاردنەكانی سوریا لە 26ی ئەم مانگە بەڕێوەبچێت.\nوتیشی”ئەمریكا لە هەوڵی بەردەوامدایە بۆ شكستپێهێنانی هەڵبژاردنەكان”.\nئاشكراشیكرد، خۆشبەختانە 50 كەس خۆیان كاندید كردووە و لەو ژمارەیەش 3 كەس جێگیر كراون و دەتوانن كێبڕكێی بردنەوەی پۆستەكە بكەن كە بریتین لە بەشار ئەسەد، عەبدوڵڵا عەبَدوڵڵا و مەحمود مورعی.\nئەمەش لەكاتێكدایە، فەتحوڵڵا حوسەینی ئەندامی نوێنەرایەتیی ڕێڤەبەری خۆسەری ڕۆژئاوا لەباشووری كوردستان بە (خەڵك)ی ڕاگەیاند، هەڵبژاردنەكانی سوریا لە ڕۆژئاوای كوردستان بەڕێوەناچێت، چونكە ئەو هەڵبژاردنانە شەرعی نین.\nوتیشی”پێش هەڵبژاردنەكان دەبێت چارەسەری كێشە سیاسییەكان و دابینكردنی قوتی خەڵك و پاراستنی سنووری سوریا، یەكلایی بكرێتەوە ئەوكاتە هەڵبژاردن بكرێت، بەڵام ئەو سەرۆكەی ئێستا چارەسەری كێشەكانی لا نییە و كەس قبوڵی ناكات”.\nسەبارەت بە فشاری ئەمریكا و ڕوسیا لەسەر كورد تاكو بەشداری هەڵبژاردنەكان بكەن، ناوبراو ئاشكراشیكرد، فشارمان لەسەر نییە بۆ بەشداریكردن، ئەوە بڕیاری خۆمانە و ئەو هەڵبژاردنانە لە هەرێمی ڕۆژئاوا و باكوری سوریا نەكرێت.\nوتیشی: حكومەتی سوریا بۆ هەموو سوریا نییە، هەڵویستیان نییە و بەشار ئەسەد تەنها لە ناوچەیەكی بچوك حوكم دەكات و دەسەڵاتی بەسەر ناوچەكانی هەرێمی ڕۆژئاوا و ئۆپۆزسیۆنی ئیسلامی نییە.\nدایكی فەرماندەی هێزەكانی سوریای دیموكرات كۆچی دوایی كرد\nخەڵك- بەشی هەواڵ دایكی مەزڵوم كوبانێ فەرماندەی هێزەكانی سوریای دیموكرات (هەسەدە) لە رۆژئاوای كوردستان كۆچی دوایی كرد. ئەمڕۆ سێ شەممە، دایكی مەزڵوم…\nبەشار ئەسەد زیاتر 95%ی دەنگەكانی بەدەستهێنایەوە\nخەڵك- سەرۆكی ئەنجومەنی گەلی سوریا ڕایگەیاند، بەشار ئەسەد زۆرینەی دەنگی ڕەهای دەنگدەرانی بەڕێژەی لە %95.1 بەدەستهێنا. (زیاتر…)\nداوا دەكرێت بە فەڕمی دان بەئیدارەی خۆسەردا بنرێت\n15 مارس 2021 3.45 pm\nخەڵك- داوا لە ئیدارەی بایدن دەكرێت بە فەرمی دان بە سیستەمی ئیدارەی خۆسەری كوردی لە باكوری سوریا بنێت.\n27 ئازار 2021 2.00 pm\nخەڵك- ئەندامێكی نوێنەرایەتی ڕێڤەبەری خۆسەری ڕۆژئاوا لەباشووری كوردستان ڕایدەگەیەنێت، هەندێك ململانێ لەنێو لایەنە…


ڕۆمانی (زمان پایسکلێکی شکاو لێدەخوڕێت) بڵاوده‌کرێتەوە - بنکەی روناکبیریی گەلاوێژ :: Gelawej\nچاپکراو Jun 6, 2020\nرۆمانەکەم تەواو بەو چاوە نووسیوە کە من خۆم دنیا و بەتایبەت کۆمەڵگەی کوردی پێ دەبینم. بەڵام نەک بەو جۆرەی چاو و ڕوانین لە کارەکتەرانی ڕۆمانەکە وەربگرمەوە، نا، مەبەستم لە شێوازە. ڕەنگە ڕووداوەکان و وێنەکان هەڵگەڕاوە و سوریال، هەروا هەندێک جار ترسناکیش دەرکەون یا نامۆ.یەکەم جارە بەم شێوازە دەگێڕمەوە. کۆمەڵێک فێڵ و تەکنیک و هێڵ و ڕەنگم لە دنیای شیعری خۆم قەرز کردوون، چونکە یەکێک لە پایە سەرەکییەکانی ڕۆمانەکە وەک لە ناونیشانەکە دەیبینن، زمانە. واتە گەمەکردن لەگەڵ زمان یان سەرکێشیی کردن لەگەڵ زمان.\nیەکەمجار بیرۆکەی ڕۆمانەکەم لە گۆڕستانی 'جەنگاوەرانی جەنگ'ی شاری شتادێ ی ئەڵمانیا بە خەیاڵدا هات. کۆمەڵگەی کوردیی و ژیانی خۆمم لە کوردستان بە شەپۆل هاتەوە ناو سەر. ڕستەی یەکەمم لەسەر کاغەزێک نووسی و ئاوا. ئاوا جیهانێکی دیستۆپی و بەسەریەکدادراو هەڵقوڵا و کارەکتەران دەربوونەوە. ڕووداوەکان لە دوای ڕاپەڕین ڕوودەدەن و بەشی زۆری لە دوای دووهەزار تا دەگاتە ئێستا".\n''دووبارە ماڵەکەمان بە سێبەر دادەپۆشرێت. تەپە تەپیش دنیا خراپ دەکات. باڵندەکان لێرە و لەوێ دەردەپەڕن. پۆلێک باڵندە دەبینم، هەرگیز لەو دەروبەرە نەمبینیون. هەندێک عەلاگەی بەتاڵیش لەگەڵ باڵندەکان بەرز دەبنەوە. خۆیان لەگەڵیان دەگونجێنن. گەر تۆزێکتریش زیندوو بن، دەتوانن لەگەڵیان بڕۆنە هێلانەکانیانەوە و ئەوەی ماوە لە ژیانیان وەک باڵندە بژین. فریشتەیەکی ڕەشی بچکۆلەش لە گۆڕی داپیرەم سەری دەرهێناوە و دەڕوانێتە ئەو سەرە زەبەلاح و ئاسمانخۆرە. سەرەکە تەواوی ئاسمانی داگرتووە و لووتی وەک باڵۆنێکی گەورە شۆڕبۆتەوە. هەوای لووتی لەوەدایە درەختەکان لە ڕەگەوە هەڵقەنێت. ئەمجارە یەکێک و دووان نین. مەندیل دەبینرێن و چاویلکە لە چاوی بۆینباخ لەملیش . هەندێکیان بچووکترن. دەنگی کچە مردووەکەیە، بانگی من دەکات :\n- ئارەزوومە چیتر ئارەزوو نەبم، نامەوێت ئارەزووی کەس بم! ''\nڕێبین خدر له چه‌ند دێرێكدا:\n- پیشه‌ى ئه‌ده‌بى: شاعیر و ڕۆماننووس.\n- لە ساڵی 1986 لە ئۆردوگەی پیرزین لە نزیک شارى هەولێر لەدایکبووە.\n- کۆلێژی زمان، بەشی کوردی تەواو کردووە.\n- له ساڵى 2006 یەکەم بەرهەمی بڵاوکراوەی شیعرێک بووە لە گۆڤاری ئاییندە.\n- له ساڵى 2006 تاكو ئێستاكه لە گەلێک گۆڤار و ڕۆژنامەی کوردیی شیعر و چیرۆک، شانۆنامە و وتاری بڵاوده‌كاته‌وه.\n- هەندێک لە نووسەر و ڕەخنەگران بە دەنگێکی تازە و کاریگەری ئەو نەوەیەی دوای ڕاپەڕینیان لە قەڵەمداوه.\n- له ساڵی 2012 یەکەم کتێبی شیعریی خۆی بە ناونیشانی "بە ١٤ ڕێگادا" بڵاوكردۆته‌وه.\n- له ساڵی 2013 رۆمانی "باڵۆنێک لە ئاسمانی سووردا" بڵاوکردۆتەوە.\n- ژمارەیەک لە شیعرەکانی کراون بە ئینگلیزی، ئەڵمانی و فارسی.\n- چەند چیرۆکێکی بە ئەڵمانی بڵاوکردوونەتەوە.\n- ئێستا نیشتەجێی وڵاتی ئەڵمانیایە.